Internet Marketing | VCTH\nHome » V-Tech » Internet Marketing\nBy vcth on October 12, 2010.\nInternet Marketing ti kan zoh hlan ah Marketing ti ziang a si ti kan zoh ta pei? Marketing kan ti tikah caan tampi ah cu hmun le hma kan thluak sungah a lut cih. Kei hi Marketing lam Business lam zirsang ih zir ka si lo. Ka zir mi cu Theology lam sawn a sinan, man caan tete ah pursum lam le marketing lam mal tete ka hlethlai phah, bulpak, innsungsang sumpai tla a remcang ter deuh pang ah ti ruahsan in.\nMarketing ti cu hmun le hma, thil zuar, zurnak ti hnakin mipi, tuannak, mi ih an ṭul mi hawl sauk sak (action and demand) ti sawn sehla a sual lo ding.\nBible lam rak zir ti cu keimah ten biaknak lam mit in ka rak ruat ve. Marketing ti cu Kawhhran thawn a bang aw in tahṭhim ah theihthiam a ol. Kawhhran ti cu Biakinn, Hmun le hma a silo. Pathian mi le fa, Pathian a thangṭhat duhtu pawl kha a sawh duh sawn. Cui Pathian ih kawhhran, a mi a fa pawl pumkhawmnak ah cu hmun le hma cu a ṭul ve sal. Marketing ti tla cu vek a si. A thu hrampi ah cu minung le mipi ṭulnak sawn a siih cui minung pawl ih ṭulnak service tuahnak ah hmun le hma tla cu a rak ṭul ve sal.\nInternet Marketing ti cu internet ih minung pawl ṭulsamnak service pek, rian ti a si. Kan laiṭong ih rian ti ṭongfang cu man lo ding a bang. Hinah ah Rian kan ti tikah man nei ih rian, man la ih service pe a si. Internet Marketing ah phun tam zetin mi rian dan a um cu pawl lak ah a tlangpi thu le mi ih an hman tam mi mal lai kan tar lang hnik pei.\nAffiliate ti cu thil zuar ih commission man ngah kha a si. Tu sanah mi tampi cu dawr, shopping feh an man lo, hnaṭuannak le inn ah an caan a cem tam. Tahṭhimnak ah kor te ka lei duh, cui kor lei ding hrang ah nazi 1 or 2 pek in shopping ka feh peih lo, online in ka lei duh sawn. Lole Cauk lei ka duh. Ipad or Kendle hmang ih siar ka duh, printed version lei cu a cang thiam lo, ebook ka lei ṭul. Internet ih lei a ṭul.\nDuhtu, ṭultu a um ruangah zurtu tla a um ve. Mahte zuar hi thil ol a si lo, curuangah a zuartu pawl kha agency pawl a si mi Click Bank, CJ tivek ah an thil an ap, agencies pawl hnen ihsin la sin ih cutin zuar sak, blog, website tivek tuah in zuar sak, na zuar ngah le commission fee na ngah ding.\nMi tampi an website, an tuah ṭuanmi, an thil pawl mi theih ter an duh. Cutin mi ih an theih theinak ding ah cu an tilar a ṭul. Ads thawn pehpar aw in tuanvo a la tu company tam pi an um, cu pawl lak ih a larbik mi cu Google AdSense a si. Cui company pawl hnen ah member si ding in na apply pei ih siannak na ngah in code an lo pek ding ih na blog, website ah na tar thei, mi in cui na tar mi tilarnak cu an click le peisa na ngah ding. Na blog lole website kha lengtu tam na nei le peisa na ngah mi a tam ve sinsin ding. Curuangah Tarffic= money tiah an ti. Hih Blog le Website ih information pek in Ads zuar cu content Marketing tiah tla an ko.\n3. Articles Marketing\nDawr ih thil kan lei tikah dawr zuartu awka thiam te thawn kan tong ahcun lei kan tum lo mi hman kan lei ngah pang ṭheu. Online thil zuar ah cu awka ih ṭongnak caan a um lo, ca ih ngan a ṭul. Ca ngan thiam cu ṭong thiam, zuar thiam a si. Mi tampi cu article ngan kha pum cawm awnak ah hmang in, cafang 100 ah cu zah, cafang 1000 ah cuzah ti in ca an ngan.\nMi tampi cu blog le website tuah an harsa aw, curuangah email kha thupi zet ah ret in thil an zuar. Email ah an zuar mi thilri ih link an ret ih, cui link ihsin thil na lei le peisa an ngah ding. Blogger, Internet Marketer sayakyi tampi tla email an thupi ter zet. An thil thar update mi pawl mi an theih ter. An email ah thil an zuar lo nan an email ihsin an blog/website ah mi an hruai. An blog/website lengtu tam le sum an ngah tam.\nOk! Internet Marketing thawn pehpar aw in ri khiah ding cu a har zet ding. A kau nasa. A par lam ih kan tar lang mi cu titekti fang lawng a si.


Chennai Airport ah 143 million kyat man Sui phek 10 an Kai + VIDEO | Falam Online Media\nDubai in India ram ih tlungtu mipakhat hnen ihsin Chennai Air Customs in Rs 78.4 lakh man, 1.45 kg rit sui hnah an kai.\nA phurtu Rajan Chaudhary cu Dubai ih hnaṭuan a siih Chennai airport a thleng hnu ah a phur mi caphok kuang lak dingin a feh lai ah vanzam tualrawn palik pawl in an kai.\nA phur mi Caphok kuang a rit tuk ruangah Chennai Air Customs in ringhlel in a sung an zoh sak. A sung ahcun itphahkhuh le nauhak cawngte puahnak thilri pawl a um ih a sung an vun phelh vivo cu, cahnah vekin duhduh ih bil thei mi sui phek pawl an hmu.\nChennai Air Customs ṭuanvo nei pakhat cun, “a thil phur mi caphok bawm a rit tuk ruangah kan zoh sak mi a siih, sui phek pawl cu scanner ih lang theilo dingin carbon cahnah thawn a tuam thluh hlei ah itphah khuh le nauhak thilri pawl lak ah a thup.” a ti.\nSui an kai mi cu phek 10 a siih 1.45 kg hrawng a rit.\n“Rs 78.4 lakh man hrawng a si. Hivek, daan lo ih thil phur ṭheu pawl cu an phurh/thup dan an thleng ringring nan kan thei thotho. Olaiten in bum thei lo ding. Curuangah thawngtlak na duhlo a si ah cun Daan lo in thil phur hlah” tiah Chennai Air Customs ṭuanvo nei pakhat IT media hnen ah a sim.\n← Europe ram Covid 19 in a nuai mi cu Myanmar ram Company pawl in an rak tuar ve\nChin nauhak Rebecca Van Sui Par ruak an hmu zo →


A Nupi Uire Thawn An Ṭhenawk Hnuah A Nupi Ih Nu Thawn An Neiaw – Meifar\nA Nupi Uire Thawn An Ṭhenawk Hnuah A Nupi Ih Nu Thawn An Neiaw\nDecember 21, 2021 admin Leitlun 0\nRussia ram ah duhdawtnak danglam zet a thleng, nufa cu mipa pakhat cuhaw in an buai rero lai. Vyacheslav (kum 52) le Elena (kum 56) cu an neiaw, Elena hi nuthlawi a si ih fanu pakhat anei zo. Cutin an neihawk hnuah Elena cu mipa dang lakah a uire ih a pasal thawn an ṭhenaw.\nAn umnak inn cu Elena in a co ih a pasal cu a suak, Elena ih nu Galina (kum 75) in an makpa hi a zangfak tuk. Cun a fanu hi miṭha lo a si ti khal a thei ruangah an makpa cu a inn ah um lawk dingin a sawm, cutin an umtlang hnuah an duhaw ih 2010 kum ah an neiaw.\nKum 23 in an thlauaw nan kum ah an buai lo ih an duhdawt aw zet, Russia ramsung ahcun an lar tuk ih an thuthang picang CEN khalin hmaiton thusutnak anei.\nGalina in, “Ka fanu in a pasal hlun hi a duhsal ih laksak in ra tum ringring, ka nupa karlak buai dingin a tuah ṭheu. A fanu kum 30 mi, midang thawn an fa khal ka pasal hnenah ara thlah ih ittlang dingin a fial. Hitin kan nupa ṭhenaw dingin a cangvai nan a hlawhsam.\nKa pasal thawn kan boruak a ṭha tuk ruangah ka fanu in in thik tuk, Vyacheslav hi ka fanu hnenah a kirsal nawn lo ding, a san cu arak bum tamtuk zo” a ti. A pasal Vyacheslav khalin, “Ka nupi Galina thawn kan ṭhenaw lo ti ka fiang, a san cu in bum dah lo ih ka hrangah a rinum ringring. Ka nupi hi ka duhdawt tuk” a ti.\nInn 12 Le Biakinn Pakhat Leiram Cu Ralhrang In An Lonsak\nFranklin Graham in, “Ni Neta Ih Um Kan Si, Ralringten Um Uh, Jesuh Ara Sal Cing Ding”


China Ram Cun Biaknak Ruang Ih An Kaihmi Pawl Hremnak Danthar Tuah Tum - Chinland Today Media\nJanuary 21, 2013 11:48 am·0 comments\nBEIJING, CHINA : China ram hruaitu hlun, Josef Stalins cun Mao Zedong a dinnak ih dan a rak tuahmi cu, “ Biaknak thu ruang ih kaihkhih a tongtu pawl cu Labor Camp ah ret an si ding. Ziangahtile, biaknak rukru pawl an si ruangah” timi asi. Hi dan hi 1950 kum ah khan a rak tuah mi asi. Tu ah hin China ram ah Labor Camp an tuahmi hi 350 tluk a um ih, 2008 kum ah a netabik thawngtla an rak siarnak ah mi 160,000 tluk an um.\nCumi zat hnak ih tam hman tu ah an um zumtu khal tampi an um asi. China ram ih Central Politics and Law Commission cun, China rammi, biaknak thu ruang ih kaihmi pawl Labor Camp ih an kuatmi cu sawiselnak tamzet a um ruangah titawp dan ruah asi ding ti in asim. Central Politics and Law Commission ih Secretary Meng Jian Zhu cun, “Kan ramsung ih mi, biaknak ruang ih labor Camp ih kuat mi hi ti tawp ter dan rel asi ih, kan Commission cun lungkimnak kan nei zo.\nMarch thla ih kumtin National Peoples Congress ih tuahmi, Standing Committee tokhawmnak ah relcat asi ding” ti in asim. Labor Camp ih kum 3 le hrek rak tla dahtu Hu Jia cun, “Hi thu kan thei cu lungawi um ngaingai asi. Kan ram ah minung hremnak nasatak peknak hmun asi. Labor Camp lo khal hmun tamtak ah kan ram cozah hin mipi hremnak thawnginn a neilai asi” ti in asim. Himi an pitlin theinak ding hi Christian tamtak ih duhmi asi ih, an puitlin thei asi ah cun, Chiana ram ah tuihlan hnak in Christian pawl in zalennak an neih thei khal an beisei thu a sim bet.


USA In North Korea Lam Hoiin A Raldo Long A Kuat Rumro Mai - Chinland Today Media\nApril 11, 2017 10:22 am·0 comments\nUS in a raldonak long tumpi pawl cu Korean tipi thuanthum lam panin an poksuak rumro mai.\nZiang ruang cekci ah a hilam a pan ti cu zum dan le ruah dan tamzet thuthang latu pawl in an ngan in an tarlang. Asinan cumi lak ihsi fiang zet mi pakhat cu USA in N. Korea ih a tuah rero lai mi Nuclear in USA tiang a va kah ban thei zik thlang ruangah humhimnak hrang a ralring ti cu zumnak lak ih tumbik pakhat a si.\nTu baite ah Syria ah zobik ti fiang fel ciah ngaingaih lo; an ralkap titu le ISIS mihel pawl tiih puh tonawknak rero mi, sivai sia ih mipi pawl an phurh ruangah nasaten upa le nauhak mi 86 lenglo, thawthawt harsa in an thih phah. An puh bik mi cu Syria ih lalnak cotu President Bahar al-Assad a si. Hi tiih mawi lo zetih a cangvaih ruangah US in vei le khat ah ralthuam tuumpi pawl in a phom dukdi. North Korea pawl ralrin a peknak a si tiin ralthiam le leitlun khawvel doawknak lam thlirtu mifim pawl cun an rak sim lawk cia. Cu vek ngaingai in USA cun a raldonak long cu North Korea lam hoiin a phurh a tuah.\nTui US ih a phurh mi a raldonak long piih um pawl cu a hleice ih raldonak ralthuamthil le vanzam pawl tla an si. Presdient Trump cu hi thu ah North Korea in Nuclear ih hro in suan theu mi hi kan mah te roriin kan dodai ding tiin a ti.#\nNorth Korea in Iran Nuclear thuah USA Biak a Tul Lo A Ti


Baptism sanhlan le sanhnu taksa a thleng aw mi naute ih zuk online par ah mi rel tam. (January 9, 2022) | Radio Veritas Asia\nBaptism sanhlan le sanhnu taksa a thleng aw mi naute ih zuk online par ah mi rel tam. (January 9, 2022)\nBaptism sanhlan le sanhnu taksa a thleng aw mi naute ih zuk online par ah mi rel tam.\nMangbang za asimi a mawi zet mi fanu te ih Baptism san hlan le san hnu an zuk mi cu online facebook ih an post nakin mi tampi in an zoh. Cui zuk tang khalah “fate nan neih tikah zamrang ten Baptism sang ter cio uh” tiin khal ca tawite ngan in Khristian nupa pawl hnen a forhfial.\nHimi zuk cu cui naute Baptism a pe tu Fr.Gabriel Vila Verde in a facebook par ih a post nak a si. Baptism a sang tu naute hnen Maria Flor hmin thawn Baptism a pek. Hitivekih a tarlang nak cu langsar ter duh, lar in mi tampi theih duh ruangah a si lo. Biaknak lam thuhla pek duh ruangah a si thu, cui biaknak lam thu cu Baptism san hlan le san hnu zumnak thawn naute ih thlarau lam dinhmun lawng thleng nak siloin theih thiam rori in taksa lenglam khal a thleng nak cu nupa pawl hnen theihter duh nak tumtah nak thawn tarlang nak a si tiin a sim.\nCui nauhak cu Brazil ram, Bahia in a si. Baptism thluasuah a pe tu Puithiam in online ih a post mi zuk tang ah a tanglam vekin a ngan.\n“Himi zuk cu Maria Flor ih zuk a si. A nu le pa cu Lauro de Freitas ka rualpi an si. A hmaisa zuk cu Baptism san hlan malte a duh ih zuk mi a siih, a pahnih nak zuk cu Baptism san hnu malte a rei ih zukmi a si. Himi zuk pahnih ih danglamnak na hmu maw? Zoh hnik uh. Taktak ah cun Saramentu san hnu ih a thleng aw mi kan thlarau dinhmun cu kan mit thawn hmu ding timi cu a cang thei ringring mi asilo. Pathian ih thluasuah a rong tum mi khal hmuh a theih lo. Asinan, Maria Flor parah thilcang mi cu a lang lam. Ziangruangahtile Saramentu sannak ih thluasuah cu mit ih hmuh thei ding tiang thlengawk nak cu mah rori in hmuh a si ruangah a si” tiin a ngan. Himi ca tawite thawn Fr. Gariel in “Fa neih veten a zamrang thei bikin Baptism sang thei dingah zuam uh. Pathian ih fate si theinak famkim kha tik cu tlai ter hlah uh” tin khal ngan in a forhfial. Himi thuthang cu Aleteia thuthang ihsin kan don mi a si.


Salai Cb Cuan:Diarhmun sang phak le’Rum na duh ah cun riantuan ning hi rak zoh ve. – Onlinenungak\nSalai Cb Cuan:Diarhmun sang phak le’Rum na duh ah cun riantuan ning hi rak zoh ve.\nMi hmuahhmuah in dinhmun sang thleng thei kan duh thluh cio.\nAmahlawngte kan dinhmun fimnak, theihthiam le thiamnak ih tlin lo mi kan beisei ruangah zianghman tuah mumal loin kan um theu.\nKan sir Abraham cun hitin in rak sim dah.\nCa ka lo zirh tikah theih awlmi (simple english) lawng ka hmang. Ziangahtile mirang nan thiam nail lo tikah a awlsam mi ka hmang asile nan fiang awl deuh ding tiah.\nTui Hnuah Ka Ruatsuak Sal\nMi tampi ruahnak țha taktak neitu ka hmu ťheu nan tuah suak mi an nei cuang lo.\nAn theihnak le an neihmi sumpai a milawk lo tikah ruahnak țha tak neitu thenkhat cun hnațuan niamte an țuan paihlo phah. Cutin rin aiin tikcucan a rak liam cak tikah, anmah aiih ruahnak țha neilo, zirnak nei mumal lo pawlin țhansonak lamah an hlaih vivo.\nCabu Tampi Siartu Na Si Men Thei\nȚhanso duhah mirang ca țha țha ka hawlin ka siar ťheu. An pumsumleilawn dan cu zirtlak le hlawkpi tlak an si nan, ka dinhmun thawn a milaw lo mi a tam tikah ka ruahnak a buai theu. Beisei sangtuk ka neihnak in thanauin in tuah can a tam.\nNa si ve can a um ko ding.\nA niambik mi hnațuan, ramdangih hnenum hnațuan tivekih kan țanawk a rak țul can a tam em.\nNa Thanau Aw Hlah\nMi tampi’n hnațuan niam an nautat laiah kan unau Tedimpawl cun mai inn ih rawl ei lo hman a țhahnem ti an rak fehpi ih ziangvek hnațuan khal hrial loin an țuan paih ruangah Chinmi lakah Tedim hi lo tuahnak țha ram nei mumal neilo khalin an țhangso lawlaw.\nDawr Tuah Ding Hmanah\nPaisa ting thawng kan nei a si lo ahcun dawr cangkang tak mawitakih țan aiin dawr-inn (khan) manah cem mal dingih ruah thiam tla a țul zet fawn ding.\nHnenum Hnațuan Teh Hi Na Ning Tuk Pang Maw?\nHitin Ruat Sal Hman…\n1. Kan ram ahcun cathiam, zirsang tlawng saza hmanin ting 2 kiangkap lawng hokhaw an hlawh. Cumi ruah cun a hlawh țha tuk ko lo maw?\n2. Pacang țha innsak ih hnațuan/hlawhaw in Nikhat ah thawng 8-15 lak lawng hokhaw an hlawh. Cuhman nitin țuan ding an neihlo laiah, nang cun thla thar tinten ting 5-12 lak na ngah a si kha.\n3. Innsangah zingzan rawlhmeh tuah dingih an buai laiah nang cun sa ei na nin can hman a tam ko ding.\n4. Boruak țha sehla, khualtlawng lohli thei sehla tiih hngakhlap zettu an um laiah, hivek ka ning tuk, ka tlung men ding tin na phun pang maw? Pathianin can țha a lo pek hrih lai ruangih hnațuan nei fang kan si ti hngilh hlah uh si.\n5. Innlam ih kan tanta mi kan sungtepawl cun maw, ka u, ka nau in Mas hrang thuamhnaw leinak in kuat thei sehla tiih an lo beisei laiah, na sungtepawlih țulsam mi phuhruak sak theitu na si hi manhla na ti zet ko ding ka zum.Curuangah, midang dinhmun daw aw hlah. Dinhmun sang a thleng zo mipawl dinhmun daw in na tha nauter aw hlah.Tuih a niam bik hnațuan hrial loih na țuan zuamnak hi hlawhtlinak lamzinih lo hruaitu ding cu a si.Ramsungih um hrangah mi hnenih hlawhawknak hawl rero ih hnațuan ding a um lo tiih umlak men aiin, zinkap ah sangkio ih zuar hman a hlawk deuh hokhaw.


Hotel Kan Yeik Thar Pemesanan / Arah - NAVITIME Transit\nHotel Kan Yeik Thar Pemesanan / Arah\nLocated in Mayangone- this hotel is within 1 mile (2 km) of Myanmar Gems Museum and Kaba Aye Pagoda. Myanmar Plaza is 1.4 mi (2.3 km) away.\nTentang 19 menit dari ပါရမီ berjalan kaki\n1 Payame ပါရမီ 1.543m\n2 Kanbe ကန်ဘဲ့ 1.582m\n3 Yegu ရေကူး 2.514m\n4 Bauktaw ဘောက်ထော် 2.691m\n5 Tamwe တာမွေ 3.476m\n6 Kamayut ကမာရွတ်မြို့နယ် 3.625m


Khimi lakih Fatebik - Chinland Today Media\nNovember 13, 2012 12:23 am·0 comments\nBible Siar Ding: Saam 146:1-10\nRam sung ih ummi miphun dang pawl a humhim hngai ih\nnuhmei le ngakttah fa pawl a bawm.\nAsinain mi ttha lo pawl ih tumtahnak cu a siatsuah a si.\n– Saam 146:9\nA tthangsomi ram le miphun ih danglamnak hminsinnak tahfung tampi sungin pakhat cu an ram sungih ummi lakah mahte kilhim awk thei lotu pawl le cawm awk thei lo pawl kha tthazet in a kilkhawitu le a cawmdawltu khuaram le miphun (society) an si.\nKhuahlan Israel miphun sungah mi rethei zonzai pawl le mahte zohkil aw thei lo nuhmei le ngakttah pawl kha ttha teih zohkhen le kilkhawi ding hi co-u (priority) pek dingin Pathian ih thupekmi pakhat a si.\nTuni ah kan zate in kan ruahsanmi le kan cosaan theimi cu acozah in kan miphun sungih mi harsa le mi zonzai pawl hi a tthabik in zohkhen hngai sehla timi hi a si. Christian pawl le mi zapi pawl in teh hiti vekih mahte cawm aw thei lo le mi rethei zonzai pawl hi acozah program lawng ring loin kan zoh thei ve lo ding mawsi?\nSihmansehla, miseenpi lakih mifarah kan zohkhen ding ttulzettu pawl kan hrial a si ahcun Pathian in Amah rori ih humhim ding le cawm dingih a thanmi thupek kha hrial le el vekah kan cang ding a si.\nChristian pawl cu Pathian in cawm zoh ttulzetmi pawl cawmtu dingih a hmanrua an si ringring. Pathian ih thinlung langter in Pathian ih humhim ding le zohkil ding an ttul a timi pawl kha thinlung takin zohkhen thei zuam cio uhsi!\nVancung ih um kan Pa, Atu le atu Nangmah in na seherhzet ih zohkhen ding in fialmi pawl kilhim dingih thukamnak na neih mi pawl ka zohkhen thei lomi ka sual ka phuang a si. Nangmai’ ke ai ah ka ke in feh thei dingah le Na kut can-ai ah ka kut hmang theitu si dingin in bawm hram aw.\nPathian in Amah ih kilhim ding le cawmdawl ding mi ttawnttawi pawl kha Amah can-ai ih ka zohkhen dingah zo pawl so ka hmaika ah a ret hngai?


TOKYO IH CHRISTMAS - Chinland Today Media\nDecember 27, 2008 3:04 am·0 comments\nZiangahtile nan khawpi sungih ka toihvah tikah Pathian nan biaknak hmun pawl ka zoh ih biakttheng pakhat parah kan theih lomi Pathian hnenah tiih nan nganmi ka hmu. Cuti’n nan thei lo na cingih nan biakmi Pathian cu atu nan hnenih ka phuanmi hi a si.\n– Tirhthlah 17:23\n– Zekhariah 10-12\n– Thufim 30:1-9\n2003 Christmas hlan zaan ah zuksuai thiam pawl cu Tokyo ih Sato Museum ah Christmas party tuah dingin an khawm aw. Mi tampi cun an zuksuaimi pawl cu Afghanistan ih nauhak pawl hrang fund hawlnak piahpuai ah an hlu. Rawl an ei ttheh hnu ah Mokoto Fujimura in Christmas ih sullam le an ni tla an zuksuai thiamnak hmangin midang hrangah leitlun ah ruahsannak sersiam ding caan ttha an neihzia a sim hngai.\nFujimura in, “Ka fiang ngaingai, cuih zaan ah Jesuh in a hmin hman thei lo zuksuai thiam pawl hnenah tel dingin amah le mah a sawm aw. Hrekkhat cun remnak hrang zuk an suainak khan sungah Jesuh umpinak an tep ngah zo ding ka zum. Nisuahlam mifim pawl Bethlehem caw inn a khihhmuh hngaitu arsi vekin Pathian laksawng thiltitheinak hmuahhmuah in Bethlehem caw inn ah khihhmuh,” a ti.\nPaul in Pathian cu miphunkip hnenah hna a ttuan zia, “Pathian an hawl ih an hmu theinak dingah a si,” (Tirh. 17:27-28) a ti. Amah hmu ding kan ruahsan caan ah kan hnenah a um ti kan thieh a ttul. Jesuh in a suah caan Christmas tuahnak hmunkip ah tel dingin amah le mah a sawm aw.\nArsi tleu cu sunlawinak thawn a vang,\nLeitlun ih a thimbikmi zaan tleuter dingah;\nA hnemnak le duhdawtnak a ttultu thinlung ah,\nKalvari ih Khrih cu pek rero a si lai.\nJesuh ih hnattuan le umpinak hrangah\nChristmas cu tthangphawktu a si.


Cahram Archives - Page 103 of 107 - Chinland Today Media\nPu Zahre Lian\nPu Zahre Lian (Thuanthu tawi) (Feb. 22, 1923 – Ap. 14, 1997) By: Pastor Caleb Laltinhrem Suahsemnak: Tlawngkainak A pa Pu Thang Tin Lian in a fapa pawl cu tlawngkai dingin a fial hai nan a fanu pawl cu a rak siang hai lo. Pu Za Hre Lian cu kum 5-6 a kim tik ah Tlauhmun Primary School ah tlawngkai […]\nby CT ·\tDecember 15, 2010 ·\nIsrael Ram Thar An Din Daan By- Dr. Run Bik | New Delhi Kan Baibal sungih a nganvekin Israel mi pawl cu Pathian thu ih an um lo ruangah a hmaisa ah Israel ram(Saklam ram) cu BC7 00 hrawng ah Asiria pawl in an lak ih, cuih hnu BC 500 hrawngah Jerusalem telnak Juda ram cu Babylon pawl in an […]\nby CT ·\tNovember 4, 2010 ·\nby CT ·\tSeptember 6, 2010 ·\nby CT ·\tSeptember 1, 2010 ·\nby CT ·\tAugust 26, 2010 ·\nby CT ·\tAugust 25, 2010 ·\nCAFANGKOM By Run Cung Mang rcmang@gmail.com Thuhmaihruai: Calai (Literature) hi a t’hangso rangzetmi atu Information Technology (IT) san ahhin mipi thutheihternak (media) le pehtlaihnak (communication) hrangah hmanbikmi a si.\nby CT ·\tApril 21, 2010 ·


CDF Matupi Sakhaan an luhcilh ih mipakhat an kap that - Falam Online Media\nCDF Matupi Sakhaan an luhcilh ih mipakhat an kap that\nAtufang Chinram boruak sosang zetnak Matupi-Mindat karlak ih CDF Matupi sakhaan fate pakhat cu May 1 ah ralhraang ralkap pawl in an luhcilh ih kahdonak a suak.\nMay 1, zaanlam nazi 5 hrawngah an luhcilh ti a si ih buainak boruak ah CDF Matupi ralkap pakhat thi`n, hriam tuar pakhat a um tiah theih a si.\nRamsung media ṭhenkhat tarlangdan ah Sakhaan an siim hlan ah ralhraang umnak ခလရ 304 tatyin ihsin turbin thawn an rak zoh fel cia ti a si ih, Sakhaan luhcilh a si lai ah CDF-Matupi ralkap thawn nasaten an kapaw ih ralhraang lam mithi an tam ding tiah ruah a si nan thuhla felfai theih a si lo.\nDoawknak ih ralhraang kut tuar CDF-Matupi ralkap cu minote a si ih, ram le miphun hrang a pekawknak cu mipi humtu ralkap in kan theihpi ti`n CDF-Matupi in tuni May 2 ah suunnak capi an suah a si.\nSiarbet : Mindat-Matupi zinpi ah ni 3 zon in SAC ralhraang le CDF an kap aw\nTuni, May 2 zinglam ah Chin ramkulh, Mindat-Matupi zin ah ralhraang SAC ralkap le mipi humtu ralkap pawl nasaten an kapaw.\nMatupi ihsin Mindat lam pantu SAC ralhraang mawṭawtlar le lamzin sialsaktu pawl cu April 30 ihsin CDF Mindat in an rak kap ih tuzing khalah an kapaw bet tiah theih a si.\nMindat CDF ṭuanvonei mipakhat cun “Tuzing ah ralhraang ralkap 5 an thi. Peng ban 50-60 karlak hrawngah a si. Ralhraang lam mi 5 an thi ih hriam tuar an tam. Thuthang kan ngah dan ah ralhraang pawl dunglam ihsin an kap ti`n kan thei” a ti.\n← Mindat-Matupi zinpi ah ni 3 zon in SAC ralhraang le CDF an kap aw\nRapthlakza Ralhraang SAC ralkap mi hrem dan phun 10 →


Zarh khat sungah Voi 3 rori Thih/Thah luat fangfang Ukraine President Volodymyr Zelensky - Falam Online Media\nZarh khat sungah Voi 3 rori Thih/Thah luat fangfang Ukraine President Volodymyr Zelensky\nUkraine President Volodymyr Zelensky cu kan dung zarh sung lawngah voi 3 rori that an tum ih thuhla an dong cia ruangah thih a luat fangfang.\nA that tumtu hi Russia cozah thawn naivai awzet, paisa pek ih hlan theih Wagner group company ralkap (Mercenary) pawl le Russia ralkap Chechen special forces pawl an si ih, an cangvaihnak pawl cu hmin tarlang lomi doawknak duhlotu Russia Federal Security Service (FSB) sungtel hnen ihsin Ukraine cozah in thuthup an dong tiah thuhla felfai dongtu The Times in a tarlang.\nUkraine Secretary of National Security and Defense khalin cuih thu cu an nemhnget ih “khat le khat doawk duhlotu double agents hnen ihsin thuthup kan dong mi a si” tiah ramsung media hnen ah an sim thei.\nUkraine President that dingih thlah mi Wagner Group member pawl cu ramsung doawknak a ṭan hlan ihsin Kyiv khawpi ah an thleng man zo ti a si.\nWagner Group hohatu cu Putin thawn naivaizettu Yevgeny Prigozhin a si ih “Putin Chef” tikhalin an ko ṭheu. 2016 US rampi hrilawknak thawn pehparin US cozah ih ralpi pakhat a si…..\nCupawl in that dingih fial mi Ukraine cozah mi thupi 24 pawl ih hmin cazin an kol ti a si ih, cumi hmin cazin ah Ukraine prime minister, cabinet sungtel zate le Kyiv khawpi mayor boxing thong thiam Vitali Klitschko le a unau Wladimir tipawl an tel tiah tarlang a si.\nWagner Group cangvaihdan theiciangtu “Hram” pakhat cun “an sungtel mipum 2000 ihsin 4000 karlak hrawng cu mission dangdang tuah dingin January thla lam ihsin Ukraine ah an thleng thluh zo” tiah The Times hnen ah a sim ih “President that dingih fial mi pawl cun a phone an hack sak ih ziangtiklai khalah a umnak an thei ringring” a ti.\nWagner Group company ralkap pawl in President that ding an ṭhulh saal nak san cu an cangvaihnak thawn pehparmi thuthang a puut darh ih Ukraine cozah in kan dung zarhte zaan ihsin thok, nazi 36 sung curfew an phuang ruangah a si.\nUkraine President @ZelenskyyUa has survived three assassination attempts in a week, says @thetimes of London https://t.co/eQTYM3STex\n— Frida Ghitis (@FridaGhitis) March 4, 2022\n“President an that tum thu thuthang don a si ih thlun lo theih lo nazi 36 curfew an phuang. Cumi tikcucaan ih lengsuakvak cu siatsuah nan si ding ti`n cangvai thei lo dingin thu an phuang. Curuangah an ṭhuh saal mi a si” a ti.\nCuvek boruak a um ruangah le ramsung boruak sosang sin ding zum um ruangah Ukraine President cu hmun him ah US cozah in hruai an tum nan “phurhthiar ka mamawh lo. Hriamhrei ralthuam si ka mawmawh” tiah Ukraine President in US President Joe Biden kut hlannak a co hlang lo.\nMarch 1 khalah Russia National Guard Chechen special forces ralkap pawl in Ukraine President that an tum saal nan an hlawh tling lo.\nUkraine President hi that ngah hai bang seh la an ram buainak cu a feh dan a danglam thluh ding tiah ramkhel thiamsang pawl in an zum a si.\n← Leitlunpi hrang tuksumza Russia cangvaihnak\nBomb pal ngah ruangah Ramthlo Baptist Pastor ke bul →\nA hlo nak Kum 35 rei zo mi Vanzam suaksaal cun Japan mipi Thinphangter\nBill Gates tei` nupa karlak Thuthup cun Leitlun mipi a ti mangbang\nMay 8, 2021 May 8, 2021 Ni Hnem Sung 0


Chin Food Aid Concert USA ah - Chinland Today Media\nChin Food Aid Concert USA ah\nOctober 23, 2009 2:00 am·1 comment\nWashington DC – Dallas, USA\nKawlram hlasak thiam hminthang Mai Sung Tin Par, Kawlram ih National Televisied Singing Competition (hlasak zuamawknak) ih pakhatnak a rak ngah tu Mai Dawt Hlei Hniang Chinmi Rock hla siangpahrang tiih kawh Mang Tin Sawn @ Solomon pawl cu Laitlang Mautam harsat tuar pawl hrangih hlasak dingin Washington Dalles International Airport an thleng zo. Chinmi lak ah hla lam ih Ph.D Salai Tawna le Mizoram ihsin Mizo Icon rak zuam ve zo tu Mimi Lalzamliani pawl khal in hi Chin Food Aid Concert nak ah zaihlasaknak an nei ve ding.\nZiangtin Mautam: Kum 2007, ihsin Chin state ih um Chin mi pawl cun hiharsatnak hi na men lo in an tuar. Rua hmuah hmuah cu an par ih, zinghnam hmun tinah thlairawl an ei siat, cutin Lo pil hmuah cu ram car ah an cang thluh. Hi vek Mautam hi kum 50 ah veikhat a cang theu mi a si.\nHi harsatnak ruangah mi 100000 lenglo in harsatnak nasa zet in an tuar zo.\nLaitlang ih harsatnak Leitlun hmuntin ih phuannak (Global Campaign) cu zaihlasak nak in Thailand, Singapore, Australia le Europe ram pawl ah tuah a si zo. Hi mi hrangih tlawmngai ih zaithla saktu pawl hin thla hnih sung US ah zaihlasaknak an nei sal ding.\nUS ih pehtlainak le hmun pawl\nVenue, date and contact:\nDallas, Texas: October 24 (Sat)\nMr. Kevin Thang (469-463-5343)\nBattle Creek, Michigan: October 31 (Sat)\nSalai Cung Sang (269-832-2031)\nSan Francisco, California: November 7 (Sat)\nSalai Tluang Vel Lian(510-437-0607)\nLos Angeles, California: November 14 (Sat)\nDr. Salai Lawma (626-232-9293)\nIndianapolis, Indiana: November 20-21 (Fri-Sat)\nSalai Van Ceu Uk (317-697-9455)\nWashington, DC: November 27 (Friday)\nSalai Tuk Tuk (443-995-9804)\nHi thu pehpar ih thusuh duh nei hrangah a hnuailam ih ttuanvo nei tuk Event Coordinators pawl hnenah suhfiang theih a si.\nSalai Bawi Lian Mang Salai Elaisa Vahnie\nTel: 510-332-0983(cell); Tel: 812-929-7193(cell);\nEmail: bawilian@chro.ca Email: velaisa@umail.iu.edu\nVictor Biak Lian (Asia)\nChin Famine Concert hlunghlai zet in Melbourne ah nei tum\nMadonna leitlun hlasak le laam (1) nak\nMalaysia Zomi National Day le Chin National Ka Thlirnak\nDenmark Chin Seminar le Mautam bawmnak concert\nRakhine Buainak A Rehlo ; Mi 90000 Vakvai – UN\non November 7, 2009 at 10:26 am\nan thiam na sa ding zoh cak um na sa


US-Myanmar Ambassador U Kyaw Moe Thun A Thup Ten Thah An Tum – Thechinlandtoday\nUS-Myanmar Ambassador U Kyaw Moe Thun A Thup Ten Thah An Tum\nadmin August 5, 2021 Leave a Comment on US-Myanmar Ambassador U Kyaw Moe Thun A Thup Ten Thah An Tum\nUSA New York-ih UN hrangih Myanmar mipi Ambassador sihnak tuan vo latu, hna tuan rerotu, U Kyaw Moe Thun cu pawl pakhatin pawisa pein mi ruaiih, a thup ten thahter an tum thu an thei suak a si, New York khawpi ih um Myanmar mi pakhat cu pawl pakhatin pawisa pein, Ambassador cu thahter an tum ih, sinan cu an mi rawih Myanmar mi cun U Kyaw Moe Thunး chu be pawpin thil umzia a sim thluh sawn a ih, Ambassador khalin US cozah security department lam a sim sawng cih tiah theih a si.\nAsinan, US Central Sorkar Intelligent pawl FBI cun hi mi cungcangah hin zianghman thusuah an tuah hrih lo ih, US foreign department lam khal mahleh kilhim awknak ding lamah theih a si hrih lo tiin Reuter news cun a sim cih.\nRFA cun Ambassador U Kyaw Moe Thunး cu be pawpin thu um dan a sut ih, sinan ani cun hi thil hi zingzawi rero lai a si ih, security thilah zianghman a rel thei lo thu leh US cozah security department lamin zianghman thusuah an tuah hrih ruangah rak thei thiam dingin a ngen a si.\nMIZORAM AH MYANMAR RALZAAM DORNAKHMUN SAKCHAP DING IN TIMHTUAH →\n← MIZO ZINGA WORLD CUP KHEL HMASA BER VAIBELCHHE HNIH MAN APUIA, INDIAN FOOTBALLER MANTO BER CHU


Cathiam Ka Ti Bikmi - Chinland Today Media\nCathiam Ka Ti Bikmi\nApril 19, 2012 12:02 am·4 comments\nMai Zilthli Lal Nei Thluai\nAngki dum tial: Mai Thluaite\nKa Nauhak te lai ih ka Pa in in rak sim dahmi thu tutiang ka mang ringring lai. Kan khawpa pakhat (a hmin cu ka cing nawn ngelcello, kan khua cu Thlancing a si) cu phunra a phi ih kumkhatnak ah a ong cih vurvo. Asina’n B in a ong. (cumi san lai ahcun phunhra hi A ih on le B ih on ti a rak um si hmang). A thin di a riamlo tuk. A ih on tengteng dinghi duhthusam cu a si.\nA hmaikum ah phunhra cu a phi lala. Asina’n B thotho in a ong. A mah hi cathiam zetmi a si. A kainak tlawng tinkim khalah saya pawl in an rinsan thei ngaingai. Thinnau, beidawnglo te’n a kumthumnak phunhra cu a phi leh lala. Cukhal cu B thotho in ong. A mah hi cathiam ngaingai a si ruangah phunhra an phit lai ih a kiangkap ih to, cathaim lemlo pawl hmanin A in an on phah thluh. A mai’ zarah mi tampi A in a ong rero na’n a mah bikbik cu B lawnglawng a ong ti cu mangbangza ngaingai a si.\nA hmaikum, kum 4 nak khal cu thanau lo te’n a phi leh lala. Asina’n B thotho in a ong leh. Cuti’n nupi a neihsan. Asina’n a nupi neih hnu khalah phunhra phit cu a bang cuanglo. A phi pehzawm vivo thotho. Kum 10 tiang phunhra a phi na’n B thlir in a ong.\nNang cun cathaimlo zet in tla na hmu menthei. Asina’n kei cun ka mi theihmi lak ahcun cathiam ka tibikmi a si. Ziangah tile phunhra kum 10 a phi ih A in a onglo ti men a si. Veikhat te hman a sung dahlo. Kei cu 2007 kum ah phunhra ka rak ong ve dah. Asina’n tu ah in phitersal sehla ka ong lala tengteng rori ding ka ti ngamlo. Nang teh na ti ngam ve maw? Phunhra kumhra a phi ih a vei 10 te rori in a ong ti cu a ropi ih mi cathiam pakhat rori a si ti’n khal ka pawm hnget.\nCun, phunhra kumhra tiang rori phi paih cu mi mak ngaingai a si ti’n tla kan ti thei. A uar um ngaingai. Cupa in a t’awngmi cu “tlawng ka rak kai dah ih ka sir aw tuk ti a um dah kello. Tlawng ka rak kai lo ih ka sir aw tuk ti lawng a um. Curuangah, nan nolai caanah tlawng kai uh. Tlawngkai uh” a ti. Cumipa hi a taktak ah ka theih dahmi le ka hmuh dahmi cu a si lo na’n ka Pai’ in sim zarah a t’awngmi cu ka hnathlam ah khawri bang in an anthawm a khawk ring ngaingai!\nZiangtin Kan Ruat?\nFranklin Luaite says:\non April 19, 2012 at 2:26 am\nA thiamnak hi lamdang thei lo a rak si hi a hngetkhoh mi thiamnak a si in ka hmu.Thluaite na ca ngan a ?ha thei tuk siar manhla tuk..zuam sinsin w maw.\nVan Nei Zing says:\non April 23, 2012 at 8:32 am\na va tha ve. tumtah nak muril nei tu cu can ziang maw zat rei khal len beidong in a kir san mai thei lo ding thildang pehtlaih mi nei hman sehla a khatlam kut in a kai hnget thotho. cu cu hlawh tlin nak mulril tak cu a si.\nthazang ka hgnah zet.\non April 23, 2012 at 1:53 pm\nThluaite hi vek ciah2 hi kan khua ah um ve si ..\nA hmin cu Van Lal Bia si ….\ntu ah cun korea ah a um ih, a nufa pawl cu kawl ram ah an um..\nNa cangan mi ka vun siar cu kan khua pa ..\nka mitthlam ah a vung cuang dukdi…\nNa ti tha tuk ..thazang ka ngah nasa…..\nMai Zilthli Lal Nei Thluai says:\non April 30, 2012 at 5:04 am\n@Luaite, ka ca na siar le commented nak thawn i ron reply sat’heu ih ka lungawi tuk maw\n@Van Nei Zing, so rori an tumtahmi pakhat parah tumruhnak an neihzia hi uar a um tuk. Thazang na rak ngah thei ih ka lungawi ve ngaingai.\n@Crazylove, wooo…. kan mitheihmi cu an thuanthu a rak bangaw ngelcel ual ti!! Uar an um tuk ti aw! an nunte hi cawntlak zir tlak ka ti ngaingai.\nCommented in petu le ka ca in rak siarsaktu zate tlunah tampi ka lungawi.\nMai Zilthli LNT


Leihnuai politics le mipi pehtlaihnak nak - Hre Mang\nLeihnuai politics le mipi pehtlaihnak nak\nLeihnuai politics le mipi pehtlaih awk dan\nTunai te, Falam peng nulepa pawl casuah mi kan rak siar cio ih mi hrekhat in ruahnak nan rak ngan cio vekin an thusuahmi thawn a pehpar aw mi, ramhnuai mi pawlin mipi hnen ihsin sumpai, milai thazang, bungrua, le nihlawh tiang an laksak theu mi thu thawn peh aw in malte sim bet duh mi tawiten vun sim sehla.\nRamhnuai pawl le mipi pehltaih awkdan\nKawlram kan zoh asile Shan, Kachin, Karen, tvp. In kum 50 lenglo ihsin kawlram Rgn kumpi an rak do thawk. Cuvek in leitlun hmunzakip ah kumpi dinglai do tu, dothlennak tuah tu, ramhnuai politics cangvaihnak hmuh ding a um. Thimnakah, India ram, Srilinga, Middle East ram pawl ah kumpi dinglai do in politics cangvaihnak hmuh ding a um. Leitlun ah miphun hnam te nau pawl, miphun tam deuh le cakdeuh pawl kuthnuai ah nekcep tuar ruangah kumpi dinglai do rero tu miphun ziang maw zat an um mi hi UN khalin anmah pawl au aw suah ve thei dingin hmun fate tla a pek hai (http://www. unpo.org/ ). Hivek ramhnuai politics cangvaihnak hrekkhat pawl lak ihsin tihnung zetmi le fimkhur tul mi pawl zoh tlang hnih uhsi.\nNational Political movement: Sri Lanka ramih Tamil miphun pawlin an ram cu 'Tamil Eelam' (an thu hla zoh duh hrangah: http://www.eelam. com) ti ah an ko ih anmah te zalennak sual in Sri Lanka kumpi an do. Palestinian (http://www.palestin ehistory. com) pawl khalin Israel kumpi do in an cangvai ih a tu ah anmah te uk awknak tla an nei sang vivo zo. Cun Kurdistan-Turkey (http://www.globalse curity.org/ military/ world/war/ kurdistan- turkey.htm) pawl cun political party an nei ih Kurdistan Workers' Party (Partiya Karkere Kurdistan—PKK @ http://www.pkk. org/) hmin in kum 1984 ihsin hriamhrei kai in Turkey kumpi an dodal. HI pawl kan zoh tikah an political party ih cangvaihnak pawl hi miphun (nation) pakhat hmin in an cangvai ih ram le mipi an nei. An ram le mipi in an bawm ih an ram le mipi ai awh in an ram mipi pawlin anmai duhthlannak in an miphun thuanthu cu anmai duhdan vekin tuah tha thei ding tumtahnak thawn an neih sumsaw an thazang an nunnak tiang an pek.\nKawlram sung khalah Kachin (,http://www. kachinpost. com/bio.html) , Shan (http://www. shanland. org/), Karen (http://www.karen. org/knu/knu. htm) pawl khal kawl kumpi an do nak kum a rei pi zo vekin mi zapi theih asi. Chin mi pawl khal 1988 ih kawlram pumpi tlawngta pawl democracy ngah nak ding hrangih cangvaihnak ihsi thawkin miphun hminsal in ram le miphun thuanthu tuah tha dingin a bur le langhngan zetin ramhnuai ah cangvaihnak a thawk. A hlanah mi ziangmawzat a rak thawk rero an um zonan thuanthu ah a langsar ah tuituim ah sim duhmi cu 1988 ihsin a thawk mi cangvaihnak asi.\nRam le miphun hmin salin leihnuai politics cangvaihnak neih tikah a tihnung zetmi pawl lakah hi pawl hi a tihnung luar cuang; 1) Miphun pakhat sungah miphun hnam fatete kawm khawm aw mi (tribal groups) pawl thenthek awk tikah, 2) Leihnuai political cangvaihnak cu mipi duhdan thawn a bial aw aw ih hriamhrei thawn mipi hro le nekcep nak a suak tikah; 3) le hivek in hnatuan tu pawlin leihnuai politics cangvaihnak cu an pumcawmnak vekah a cang tikah mipi duhdan le ruahnak mi vek si loin a letling in mipi duhnak le lungawinak siatsuah tu lala ah an cang theu.\nNorth East India kan zoh asile Naga le Kukis kan unau pawl thuanthu ihsin zir ding tha zet a um. Naga hi miphun pakhat (Nation) vekin India ih zalennak a phuan hlanah Dr. Phizo in nikhat tuan in a rak phuang. Asinan India kumpi cun Naga ram cu India kuthnuai ah ret tahrat in zalennak a pek duh lo tikah Naga pawl cun India Independence ngah ni ih sin atu nitiang India kumpi do in leihnuai politcs cangvaihnak hrangah hriamhrei kai in hna an tuan. Culailakah anmah lakah phun hnam tete parah hngat aw aw in anmai sung politics ah thenthek awknak a suak tikah nasa ten anmah le anmah an that aw aw ih thisen an suah aw aw. Tangkul hnam le Sheimai (Muivah le Isac hoha mi) le kawngiak (Kap Lang) hoha pawl then thek awk ruangah an ralkap ziangmawzat an thih hlei ah an mipi ziangmawzat in an tuar phah.\nCun a hlannih Naga pawl le Kuki pawl buainak khal hi tihnung zetmi asi. Manipur state sung ah Tangkul –Naga le Kuki pawl hin ramthen tawm aw aw in an um tikah mi tampi thisen suah awknak a rak suak. Naga le Kuki pawl cu miphun khat tiah anmah le anmah khal an ti aw lo nan ramthen tawm aw aw, state pakhat sungah an um cilh tikah zo in ziangvek tiang thuneihnak a nei ding, zo in zo miphun le ram parah ziangvek tiang thuneihnak a nei ding timi thu ah an buai ruangah mipi ziangmawzat thisen a suak.\nCun North East India ah buainak dang arak um mi, Kukis le Paite pawl thah awknak kha hminsin tlak zet pakhat asi ve. Kukis le Paite cun miphun pakhat kan si tiah an pawm veve. Asinan zoin ziangvek tiang thuneihnak a nei ding timi parah thu buai a um tikah meithal thawn nasa ten kah awknak thisen suah awknak a suak.\nKawlram sungah Karen pawl hi kum ziangmawzat kawl kumpi an do hnu ah anmah lakah biaknak lam, Khristian le Buddhist tiah an then awk tikah anmah sungah nasaten kah awknak a suak zik te ih mi ziangmawzat cu anmah le anmah kut ihsin an thi.\n1988 ihsin a thawk mi Chin pawl lakah 1992 ah thenthek awknak, namen lo buainak a rak suak tikah thisen suak aw lo ten an rak thenthek aw ta. A bik takin Falam misa pawlin CNF an rak suahsan ta. Asinan a hnu lamah CNF (Hakha tonghmang pawl) cun CNF president hlun Pu No Than Kap cu a umnak inn (Aizawl, Mizoram) sung rori ah meithal thawn voithum tiang an kap. Cucu Chin mi thuanthu ah leithnuai politics ah hminsin tlak zet thisen suah awknak a rak si. Cun Falam tlawngta pawl in CNF an suahsan hnu ah CNF cun Tidim peng misa an that ruangah Tidim misa leihnuai politics tuah tu pawlin CNF member asimi an that ve. Asinan mi tampi that aw man loin CNF in Tidim/Tawnzang peng ah sum an khawng nawn lo ih milai khal CNF ralkap tuan dingin an kai nawn lo tikah rem awknak a suak sal. A tufang ahcun Zomi ti aw pawlin ZRA ralkap hriamhrei kai an neih tikah anmah te humhim awknak an nei ih phunhnam bik pakhat pakhatkhat hriamhrei kai pakhatkhat in hnaihnawk ngam lo ding in mah le mah humhim awknak an nei.\nLeihnuiah politics hriamhrei kai cangvaihnak lakah tihnung zet buainak a suak theunak san hrekhat cu;\n1) Leihnuai political party nu phunhnam bik (a tribal group) pakhatkhat thuhnuai ih um, phunhnam bik misa duhnak vekin cangvaimi, asi tikah;\n2) Cuvek phunhnam bik (a tribe or two) dinmi political party pakhatkhat cun phunhnam fate dang pawl parah thuneih le rorel a tum tikah;\n3) Cuvek political party cun phunhnam fatete dang pawl hnenah hriamhraim thawn hringhro tahratin milai tanzang (leihnuai ralkap tuanding ah siseh thinlphur le hnatuantu ding ah siseh) a lak tikah, sumpai le bungrua pawl thahrum hmangin a lak tikah, buainak, thisen suah awknak tiang a suak theu.\nCuruangah Chin mi zovek political party le cangvainak khalin ralrin tul mi, tuah lo hrimhrim dingmi cu:\n1) Mipi thawn a fehtlang lomi political party in ziangtik hmanah ram le miphun a tungding dah lo;\n2) Thathrum (hriamhrei) hmangin Mipi hnen ihsin sumpai, bungrua lak lo ding; a lak tu an um asile misual, dan buar (criminal) an si\n3) Mi zovek khal amai mimal duhthlannak tel loin politics cangvaihnak hrangah hnatuan fial lo ding, a fial tu an um asile misual, leitlun khawmual dan (international law) buar tu asi.\n(Asinan ziangvek political lole social organization khalin anmai member sung ihsin sumpai, thazang, le bungrua khal an membership policy vek in a la in a khawng theu fawn).\nDothlennak cu hriamhrei le sumpai cahnak si loin mipi thanzang thawn neh asi theu.\nZiangvek political party khal mipi in thuneihnak an pek hlan lo, mipi parah thuneihnak an nei lo. Ziangvek political party khalin mimal zovek khal an politics cangvaihnak ah tel dingin fial theinak thuneihnak an nei lo, cuvek tuah tu an um asile misual (criminal) ansi. Zovek political party khalin an sian lo cingin mipi hnen ihsin neihsumsaw le bungrua laksak theinak an nei lo, cuvek laksak tu cu misual (criminal) an si.\nCuruangah kan ram tungding thei dingin kan milesa pawl cangvaihnak hi kan miphun nunphung le dan le dun, kan biaknak sakhua danhram pawl, le leitlun khawmual nunphung dan le dun (international moral norms and laws) vek thawn a mil aw mi si ter dingin mi pitling zovek khalin tuanvo, mawphurhnak an nei theh. Sumdawng, biaknak lam hnatuan Pastors, lothlo, le tlawngta, tvp zovek ti um loin kan ram thuanthu tilian bangin a fen rero tu thuanthu lamzin sial le tuahtha dingin tuanvo an nei theh asi. Tuihlan a liamcia mi ah thil a cang zo mi ihsin zir in a tufang thuanthu ah ziangvek cangvaihnak in mipi duhmi le ruahsanmi a rahsuak thei ding ti hawl tlangin mipi au aw cu ngai thla in zo cio khal thuanthu in an hmaika ah a thlenmi tuanvo cu an tuan cio asi ahcun ram a thangso dingih mipi an lung a awi ding asi.


China Thuṭhenzung in Riittheih sii phurtu Australia ram mi That dingin thu ṭhen sak - Falam Online Media\nJune 13, 2020 admin\t0 Comments crime\nRittheih sii phur ruangih kaihtuar Australia ram mi Cam Gillespie cu China, Guangzhou thuṭhenzung in kandung tlawngkai ni 3 ah that dingin thu a ṭhen sak.\nChinese local media ih sim vek a si le tu ih thih daan pek a si mi Australia ram mi hin 2013 ah rittheih sii (methamphetamine) 7.5 kilograms a phur ruangah kaih mi a si ti a siih China ram daan palhbal ruangah thi dingin thuṭhensak a si ti`n an sim.\nChina rampi cun Cam Gillespie that ding thu cu tuizing lawng ah official in a phuang ih hih thuhla ruangah Australia le China ram karlak ih hmuhaw thiamlonak a sang sinsin ding zum a um.\nAn ram hnih hi remaw zetih dawraw ringring an siih kum 2018 sung lawng ah $214 billion man an dawraw.\nAsinan May thla sung ah Australian Foreign Minister Marise Payne in Covid – 19 thuhla thawn pehpar in China ram rinhleh an um a si ti`n a ṭong suak hnu ihsin an karlak ah hmuaw thiamlonak a suak thok ih Cam Gillespie thih daan peknak hin an karlak ih hmuaw thiamlonak a sangter sinsin ding zum a um.\nChina ramsung ih riittheih sii daan ahcun 50 gram (0.05) hnak ihtam riittheih sii phurtu cu an mai` rammi a si khalle thih daan pek ding an timi a si ruangah methamphetamine 7.5 kilograms phurtu Cam Gillespie cu thi ding in thu an ṭhen saknak a si.\n← Tulai Social Media ih hmang larbik “F**K 12” hashtag hi ziang a si?\nSunlai rori ah Kum 26 mi, Uber driver an thawiThat →\nEngland ram Biakinn ih tarmi Jesuh hmel cu hitin an Thleng\n$2 Hlawh ṭhan dingin Amazon neitu Inn hmai ah Duhphorhnak nei\nMexico Lamziinpi ah Vanzam a kaang, Zoi` vanzam a si tikhal an theilo


Rings - FaCad'oro\nSee here FaCad’oro Rings collection.\nGold K14 (964)\nAny ΧρώμαWhiteWhite - PinkΛευκό-ΧρυσόΜαύροΜαύρο - ΛευκόΜαύρο - ΡοζΡόζGoldGold - WhiteGold - Pink\nRing 14Κ RI-000782WWGr\nRing 14Κ RI-000782\nRing in 14K white gold with cubic zirconia. Ring in 14K white gold with cubic zirconia.\nRing 14Κ RI-000780\nRing in 14K white or yellow or rose gold with cubic zirconia. Ring in 14K white or yellow or rose gold with cubic zirconia.\nRing 14Κ RI-000777WWlB\nRing 14Κ RI-000777WW\nRing 14Κ RI-000777\nRing 14Κ RI-000776\nRing 14Κ RI-000775\nRing 14Κ RI-000774WWB\nRing in 14K white gold with cubic zirconia. Ring in 14K white gold with cubic zirconia. Ring in 14K white gold with cubic zirconia.\nRing 14Κ RI-000774WW\nRing 14Κ RI-000774\nRing 14Κ RI-000773GWGr\nRing 14Κ RI-000773WWlB\nRing 14Κ RI-000773\nRing 14Κ RI-000772\nRing 14Κ RI-000771\nRing in 14K white or yellow or rose gold with cubic zirconia. Ring in 14K white or yellow or rose gold with cubic zirconia. Ring in 14K white or yellow or rose gold with cubic zirconia. Ring in 14K white or yellow or rose gold with cubic zirconia. Ring in 14K white or yellow or rose gold with cubic…\nRing 14Κ RI-000770


Japan In Oxygen Thawl 700 Le Mina Phur Motor 14 Myanmar A Bawm Ding - IHBURLEN\nCOMPUTER LEH I.T. LAM\nJapan In Oxygen Thawl 700 Le Mina Phur Motor 14 Myanmar A Bawm Ding\nJuly 22, 2021 admin RAMLENG THUTHANG, THUTHANG 0\nCovid-19 suar thumnak ih a nuaimi Myanmar mipi thihhu sual rero pawl hrangah United Nations Office for Project Services (UNOPS) fehtlang in Japan ram cu Oxygen thawl 700 le mina phurhnak motor 14 a bom ding thu July 21 ah Japan ramdang palai in a sim.\n2021, June thla ihsin tuni tiang Myanmar ram mipi in Covid-19 suar thumnak an tuar rero laifang a si ih nitin mithi a thuahthuah ih an um ruangah bom an tulzia Japan hin a theih ruangih bawm a si, tiah a ti.\nHiti a bom ruangah SAC ralhrang thapeknak thawn zianghman pehparawknak a um lo ih (UNOPS) hmalaknak somdawl duhnak thawn Japan hin bomnak a pek thu a tarlang fawn.\nUNOPS hin Myanmar mipi cop le cilh ih an hman theinak dingah Yangon ramthen ih Harhdamnak zung ah direct in thilri a kuat ding thu le mina phur motor 14 lawngte hmunkip ih sivai lam pawlkom hnenah tuanvo a pek ding thu a rel.\nHi thil (4) ruangah Pathian hnen lungawithu sim uhsi\nInn san man le ei-in dap ih suak a nu, a ra tlun thei lo ruangah ni hnih sung khiti khin a hngak


Burma Ram Feh Dan Ding Part 68 - Chinland Today Media\nBurma Ram Feh Dan Ding Part 68\nCongthu Khua Leh Falam Peng Mipi Titam Dan Ding\nTulai cu kan group mail ah hotu pawl sawisel awk nak hmuh ding a um nawn lovi siar a nuam nasa.Cui tlun ah lungawi um zet mi cu Surbungtlang vanzam tum nak tuah a si ding thu leh Congthu khua din sal a si ding thu ah a si.Thlancing pawl khal in an khaw din tum sal seh la.\nTunai te ah Congthu khawmi leh sa pawl cun an khaw hlun ah an vai sal ding ti a si ih,cutawk ah tidai laknak ih sum a tul thu tla an than.A tulmi sum cu Rangoon ih Pastor Caleb Lal Tin Hrem in a hawl sak ding ti a si ih.lungawi nak sin sin a si.\nRam thanso nak ding ah hin milai a tawk a mawi ih um a tul.India ,Nigeria,Pakistan leh Bangladesh tivek cu mi an tam tuk ih thanso a har lam.Leh lam ah Japan leh Russia tivek ah an nunau pawl in naute neih an paih lovi,cui tlun ah nupi pasal neiaw an mal ruang ah an economci in a tuar sawn,\nKan Falam ram thanso nak ah tuhnu lam kum 10 hrawng ah Falam township ah mi 60,000 um in Falam khua ah 15000 um thei seh la ti ka ngan zo.Tu-ah cun an zaten 45,000 lai lawng an um ding.Lairawn ah 60,000 hrawng an um lai ka ring.Culai ah Congthu khua ah inn 30, milai 120-150 lai an um sal ding an ti hi thuthangtha ah a cang.Tuhlanah apple tla an rak nei tha thei ih,a si nan a phurh a theih lo ruang ah an hlawk cuang lo.Tuhnu kum 5 hrawng ah cun Congthu ah jeep road tal a lut ding ruang ah an apple khal Rangoon ah Surbung airport ihsin an kuat thei ding a si.\nKum 10 sung ih mipi kan karh nak ding ah nau neih ruang ah kum khat ah 2% thang seh la,kum 10 ah 10,000 lai maw an thang ding ih Lairawn ih sin hung vai sal pawl thawn kum 10 ah cun 60,000 kan ti thei ding.\nSurbung vanzam tumnak tuahnak ding ah hin tui kum sung ah mi 300-400 an tul mai ding.Leh hu cun himi airport tuah nak ah direct and indirect worker 600-700 lai an um ding ih himi tlun ah kan peng ah an sung khaw pawl thawn cun mi 2000 lai an karh ding.Cule hna tuan tu ziang maw zat cu hmundang hnam dang tla an si ding ih a si nan an sum 50 % hrawng tla cu Falam khua ih rawl leh thil lei nak ih an hmang ding ruangah kan hlawk tho tho ding Kan ram a that vivo ruang ah Mizoram ih feh khal kan mal thleng ding.\n.Vanzam tumnak ih tikcu le sum le pai cem ih rak buaipi tu Pu Hrang Lawm leh hotu dang pawl,nan tlun ah lungawi thu ka sim a si\nKeimah ka khua Cerhmun tla tu ah inn 40 lai lawng an tang ih,kum 10 sung ih 80 ih karh tir dan si ka ruat zawk rero..


Khrih ih Dingfelnak - Chinland Today Media\nApril 21, 2012 11:40 pm·0 comments\nMinung rundamnak a thlenpitu thu ahcun ziangtluk in so a sunlawinak a tum sinsin ding?\n–\t2 Korin. 3:9\nBible Siar Ding: John 2:1-21\nA nasazetmi sunlawinak hmuahhmuah cu Jesuh Khrih sungah a um; dingfelnak zate khal Amai’ sungah a um. Thianghlimnak le Pathian mi sinak hmuahhmuah thawn a pehpar awmi zate, thihnak a thlenpitu ziangtinkim le nangmah cu a kumkhua in na cem leh ding timi thu a lo theihtertu hmuahhmuah cu cem ni nei lo tho saal Khrih ih huham sungah an um thluh a si.\nJesuh na zoh tinte’n a nunnak ih danglamnak phun tampi pawl na hmu thei ding. Thihnak neh ih a thawh saal hnu van a kai hlan ni sawm li sungah mangbangza thutak, a siatral thei dah lo dingmi A hnattuannak sunglawi pawl ka hmu. Khrih hnattuanmi cu ziangbik so a si? A hnattuannak ih muril sung taktak ah na lut ve asile A tumtahmi cu dingfelnak a si zia na hmu thei ding. A hnattuannak nasabik le sunglawibik cu sunlawinak thawn a khatmi a nunnak hi a si. A simmi thu cu mi nunnak a danglamter, a thlengh aw lo, vanlam thu a si ih kumkhua in a hmun. Ziangtik hmanah a hlo thei lo. A ttongmi cu a dinghnget ringring. Hnin theih lo le tthawn theih lomi a si ih A dingfelnak cu kumkhua in a hmun a si.\nJesuh cu thutak a si, a lenglam nun siseh, a sunglam nun siseh thutak in a khat. Amah cu “lamzin, thutak le nunnak a si” (John 14:6) ih hih hramthlaknak ah tthum aw in kan nunnak saktuah ding kan si. Curuangah ka duhdawt mi tla, kan sia ttha thleidan thiamnak thinlung in in mawhthluk lo asile Pathian hmai ah raaltthatnak kan nei dingih (1John 3:21) tlang hman “tthawn aw” kan ti thei ding (Matt. 21:21). Asinan kan sia ttha thleidan thiamnak thinlung in in mawhthluk asile thlacam khal in huham a nei lo dingih thuthangtha sim tikah tla huham na nei lo ding, daar sumsel awn ruri vek men a si ding (1 Korin 13:1). Thlarau Thianghlim in dingfelnak hnattuan in hmuter hram seh!\nJesuh cu dingfelnak in a khat. Pathian in Jesuh ih dingfelnak cu kan thinlung sungah ret in kannih tla Amah vek bang dingah, Amai’ mizia vek dingfelnak neitu si ding in duhsak. Pathian in kan sunglam nun ah dingfelnak nei in nun thianghlim nei ding in duhsak. Bible cu ziangkim tahnak tahfung a si ih Bible sungih kan ciah awk lo ahcun kan hlawhtling thei dah lo ding. Daan cu Khrih hnen in thlenpitu a si (Galati 3:24).\nBible sungih nungmi kan si le midang in kan simmi an hngatsan ding.


PA LE FA RORI NEI AW – Times Of Chinland\nPa le fa rori cu Nupa vekin an um ih fate pakhat an neih hnuah an kai.Himi America ram N.Carolina ih Pa pakhat cun a sungsuak fanu rori cu nupi vekin a hmangih nikum ah fate pakhat an nei ih tuah cun Police cun an kaizo tiah theih a si.\nHi kum(42) ih upa Steven cun kum(20) mi a fanu kathy thawn nupa bangin an umtlang ih fa pakhat an nei.Neihawknak khal a thupten an tuah.Hi thu an theih in Police cun pa le fa rori nei aw cu sual tumtuk a si tiah an kaih mi a si.Hivek sualnak cu American dan in kum 10 tiang thawngtlak theih a si.\nCuti an pafa nupa bang ih an umtlang hnu nikum September thla ah fate pakhat an nei.Hite pafa cu thawngtla loin zalen an duh ahcun mi pakhat US $ ting 10 veve(1million) an kuan a tul ding ih tuah Lairelnak ah an pafa(Nupa) in thu suhnak an tuah rero lai.A pa cun a nupi a then hlan ihsin a fanu thawn nupa sinak an rak hmangtlang theu ih cutin nau khal a pai thu a Nu cun Police hnenah a sim.


Bible Thianghlim - SOLOMON HLA\nBibleThianghlim – SOLOMON HLA\nA ngantu: Solomon\nNgan tikcucān: B.C. 971-941\nHebru ṭawng in hi cabu hminih sullam cu Hlapawlih Hla (Hlapawl lakih ṭhabik) tinak a si. Hih cabu hin neihawknak cu mipa pakhat le nunau pakhat hrang lawngih pehzăwmawknak vekin a rel. Hih hla ah hin miphun dangdang an tel: Shulam-mi mo (6:13), tuukhāltupawl (1:8), Jerusalem fanupawl (1:4, 11; 5:9; 6:1); Shulam-miih ṭapapawl (8:8-9) le Solomon (1:1; 3:7, 9, 11, 8:11-12). Shulam-mi cu hi cabu-ih ṭawng hmaisabiktu (1:2) le ṭawng netabiktu a si ih (8:13), hi cabu sungah mi dang hmuahhmuah hnakin anih cu a ṭawng tambik.\nHih hla hin ralṭha zetih a rel mi cu neihawk hnuih mipa le nunau hrangih Pathian ih a pek mi duhdawtnak thianghlim a si. Neihawknak ruangih rung um pehtlaihawknak cu milai hrangih Pathian tuah mi pehtlaihawknak hmaisabik a si. Hih cabu in nunau le mipa sinak ih pawlawknak thuhla ih ruahdān dik in tuahsak. Mipa le nunau sinak hmannak cu nupa hrang lawngih tuah a si thu le nupa duhdawtawkdān ding a reluar.\nI. Duatawktăwn (1:1-2:7)\nII. Ngai duahdoawktăwn (2:8-3:5)\nIII. Pakhat le pakhat parih năwmawktăwn (3:6-5:1)\nIV. Lăwmawktăwn le upatawktăwn (5:2-8:4)\nV. Duhdawtnak pitling langterawktăwn (8:5-14)\n1 Hlapawlih hla a si mi, Solomon hla.\n2 Anih cun a mi hnămnak kâ in i hnam seh,\nZiangahtile na duhdawtnak cu sabitzu hnakin a ṭhasawn.\n3 Na hriak ṭha cu a rim a thaw,\nNa hmin cu thletbŭng mi hriak vek a si;\nCuruangah fala himpawl in an lo duhdawt.\n4 I hruai law, tlantlang nung.\nSiangpahrang in a pindanpawl sungah i hruailut e.\nNangmah ah kan lungawi ding ih, kan ai a puang ding.\nSabitzu hnakin na duhdawtnak kan lāwm sawn ding.\nAnnih in an lo duhdawt ngaingai.\n5 Ka dum nân, iang ka nei,\nMaw Jerusalem fanupawl,\nKedar puanthlampawl len,\nSolomon puanzarpawl len.\n6 I zoh hlah uh, ziangruangahtile kei cu ka dum aw,\nZiangruangahtile ni in i rak em.\nKa nuih fapapawl ka parah an thin a heng;\nAnnih in sabit hmuanpawl kiltu ah in tuah,\nKeimai sabit hmuan hman rak kil loin.\n7 I sim hnik law, nang ka nunnak ih a duhdawt mi,\nKhuiah si maw na rante rual na thlah,\nSun ah khuiah na cawlhahdamter?\nRante rual kiangih um na hawipipawl lakah nu pakhat hmai tuamaw bangin ziangah ka um ding?\n8 Na theih lo asile, Maw nunaupawl lakih mawi hlei,\nRante rual nehpawl zâwt awla,\nRankhāltupawlih cēnnakpawl kiangah na me fāte tepawl tlangter hai aw.\nSolomon in Shulam Fala Kiangah\n9 Ka duhdawt mi,\nFaro lêng dirtu arángpapawl lakih ráng nu vek na si.\n10 Na biangpawl cu ceiawknakpawl thawn duhnungza si na khaw,\nNa hngawng khal sui ṭhifáng rualpawl thawn.\n1:9a rángpapawl: Ráng nu le ráng tilper hmang loin, Faro cun tilper lo kherkher a hmang ṭheu.\n11 Sui ceiawknakpawl kan lo tuahsak ding,\nNgun ṭhifáng rualpawl thawn.\n12 Siangpahrang a cabuai ih a to laiah,\nKa aspaiknard zihmui in a rimhmui te a thlahsuak.\n13 Ka lungduh cu kei hrangah cun,\nKa siangṭâng ih zankhua zau mura têl a si.\n14 Ka lungduh cu kei hrangah En Gedi sabit hmuanpawl sungih\nHena par mûm bawrte a iang.\n1:12a spaiknard: Nard kung ihsi an tuah mi hriak rimhmui.\n15 Ngai hman, ka duhdawt mi, mawi ciaici ci!\nNgai hman, mawi ciaici ci e!\nNa mit thuro mit iangin.\n16 Zoh hman, ka lungduh aw, na mawi hleice!\nSi rori e, duhnungza!\nKan zalnakte khal mawi diaidi e.\n17 Kan rūninn kānpawl sidar si hai khawh,\nKan innbopawl cu far thing si e.\n1 Kei cu Saron rose par le,\nPhaikuam lily par si ing e.\n2 Hlingrûl lakih lily par bang,\nKa duhdawt mi cu falapawl lakah.\n3 Tupi thingpawl lakih epal kung báng,\nKa lungduh cu tlangvalpawl lakah.\nNuam zetin a phēnthlam ah ka to,\nCule a rah thlumte ka tep.\n4 Anih cun puai tuahnak arūninn ah i hruai,\nCule ka parih a zārpuan cu duhdawtnak si ai e.\n5 Sabit rah car thawn i cakter aw,\nEpal rah thawn i hlipárter aw,\nZiangahtile zūn tuarin ka nâ.\n6 A keh lam zaṭial kut cu ka lu thuaiah,\nCule a vawrh lam zaṭial kut in i rak pawm.\n2:4a puai tuahnak rūninn: A ṭawng hrampi ah, «sabtizu inn,» ti a si.\n7 Maw Jerusalem fanule tla,\nRamlak sakhipawl hmin sâlin asilole sakhinu hmin sâlin, thu ka lo cah:\nA lunghmui hlanlo căwkphur hlah uhla,\nDuhdawtnak ṭhangharh fawn hlah uh.\n8 Ka lungduh aw cu!\nNgai hman, anih cu tlang ah khirin le mualpâwng lanin a ra.\n9 Ka lungduh cu sakhi le zuknêng tûai a iang.\nZoh law, kan phăr dungah a ding;\nTukvirh ihsin khua a cuan,\nTukvirh kalhpaṭheng ăwng ihsin a bih.\n10 Ka lungduh in ankâ i hlan, kei hnenah ṭawng e:\n«Ka duhdawt mi, mawi hlei ka ta, tho thlang awla,\nRa hnik law.\n11 Cuan law, thlatâng a liam,\nRuahti a hān ih a káng.\n12 Lei parah pangpar ṭo hai e;\naHlasak cān thlengta khawh,\nKan lungrāwn khua ah thuro aiawn theih si e.\n13 Theikung in a rah hring suah khaw,\nSabit hri in a par in rimthaw a suah.\nKa duhdawt mi, ka hrang bihzun, tho awla,\nRa thlang aw!\n2:12a Hlasak cān: Sabit hmuan ih hna an ṭuan cān ah hla an sa ṭheu.\n14 «Maw ka thurote, lungpi karlakpawl ah,\nLungkhām hmun thup sungah,\nNa hmelte lo hmu ning,\nNa awte rak thei ning;\nNa aw a thlum ih,\nNa hmel a duhnung si.\n15 Sihálpawl in kaihsak uh,\nSabit hmuan siatsuahtu sihal fanote tepawl,\nZiangahtile kan sabit hri in rah note te a nei,» tiin.\n16 Ka lungduh cu ka ta a si ih, kei khal a ta ka si.\nAnih cun lily par lakah a rante rual a khāl.\n17 Khua a van hlan le\nThlahlim an kian hlanah,\nRa kir aw, ka lungduh,\nBether tlang parih sakhi le zuknêng tûai bang len.\n1 Zan ah ka tlingkhāndâng parah ka duhdawt mi cu ka hawl;\nAmah ka hawl, hmanseh ka táwng lo.\n2 Atu thoin khaw sungah ka feh ding,\nCule kăwtthler ah le lamṭêkpawl ah ka nunnak ih a duhdawt mi cu hawl ning.\nAmah ka hawl, hmanseh amah cu ka táwng cuang lo.\n3 Khawpi hrawhih vâk zān hngaktu in i táwng e;\n«Ka lung duh cu nan hmu maw?» tiah ka sut.\n4 Cupawl málte ka lan hnuah,\nLungduh val cu ka táwng.\nKa kai ih, ka nuih rūninn le i paituih pindan sungih ka hruailuh hlanlo,\nAmah cu ka fehter siang nawn lo.\n5 Maw Jerusalem fanule tla,\nRamlak sakhipawl hmin sâlin asilole zuknêngnu hmin sâlin, thu ka lo cah hai:\nMo Neitupa Ratnak\n6 Zo si maw meikhu ṭhuam bang,\nThlaler ihsi ra suak hi,\nMura le frankinsence rimhmui nam vungvawn,\nSumdâwngpaih podar zate rimhmui thawi ra suak khi?\n7 Hei cuan hnik hman, ihkhun nuam cu Solomon ta si e,\nA velkimah miralṭha pacang 60,\nIsrael ralṭhapawl um hai.\n8 Ralnâm an kai an zaten,\nRal do thiam si hai khawh.\nRalnâm thlaih hai an khēl ah pacang tin in,\nZan ih ṭihnungpawl kilveng dingah.\n9 Amai hrangah Siangpahrang Solomon in zawn mi doṭhiang tuah e,\nLebanon thing in:\n10 A ṭhuam a tuah ngun in,\nA dotu cu sui,\nA tonak cu puan sendup,\nJerusalem fanupawl in duhdawtnak in an cei a sung lam.\n11 Suak thlang u law, Maw Zion fanupawl,\nCuan hman uh, lallukhum khum e\nSiangpahrang Solomon in,\nSunghno a nuih khumter cu,\nKhūndim ni ah si e,\nA thinlung lungawi ni ah si e.\n1 Ngai hman, ka duhdawt mi, mawi ciaici ci e!\nNgai hman, mawi ciaici ci!\nNa hmaikhuh phenah na mit cu thuro mit iang in.\nNa sám cu ame rual Gilead Tlang ihsi sukthla bang len!\n2 bNa ha cu tuu hmul meh khawlhfai hung suak bang,\nFaphir hring cio hai khawh,\nCing hlah hai e an lakah pakhat hman.\n3 Pat senlar bang e na hmur,\nNa hmurkâ duhnungza si e.\nTalê rah phel hluan e na cbekpawl in, na hmaikhuh phenah.\n4 dNa hngawng cu lung tianrem David dawlsâng iang e,\nRalphaw a thawngin thlaiaw e cuih parah,\nMiralṭha ralphaw si e a zaten.\n5 Na pawhte pahnih zuknêng fano pahnih iang e,\nLili par lakih,\nSakhi faphir pawh fawp hluanin.\n6 Khawvan hlan le thlahlim an kian hlanah,\nMura tlang le frankinsense mualpâwng lamah feh ning naw.\n7 Ṭhat fum ci e, ka duhdawt mi,\nSawi ding um lawn nangmah ah.\n8 Ka thainu, Lebanon in ra law ka zawngah,\nLebanon in ka zawngah.\nCuan law Amana zimin,\nSenir le Hermon zimin,\n9 Ka farnu, ka thainu, ka lungthin mawlh ci e;\nNa mit sir melh khat le na awrh ṭhi rual khat menin ka lungthin mawlh ci e.\n10 A mawi hluan e na dawtnak,\nKa farnu, ka thainu!\nSabitzu hnakin ṭhasawn e na dawtnak,\nRimhmui hmuahhmuah hnak khalin ṭhasawn e na hriak cu!\n11 Maw ka thainu,\nNa hmur in fawr e khuaithlar bang,\nNa lei hnuaiah khuaitizu le hnawiti um e,\nNa sinfen rimhmui Lebanon rimhmui iangin.\n12 eKhar mi hmuan si ci e,\nKa farnu, ka thainu,\nHrĕn mi cirhti,\nPhih mi tihna si ci e.\n13 Na thlai kungpawl tla rah duhum zetzet nei talê hmuan,\nHena rimhmui le fspaiknard thawn,\n14 Spaiknard le safaron,\nKane le thingthak,\nFrankinsense kung hmuahhmuah thawn,\nMura le aloe,\nRimhmui cuanghlei hmuahhmuah tla si hai e.\n15 Nang cu hmuan tihna,\nTinung tihna le,\nLebanon ihsi luangthla tivate vek si ci e.\n4:1a me rual: Palisṭin ram ih me rual cu an dum, a năkin an năk, a umtuzia cu a duh mi nuih sám cu a dum ih, a liang tiang a uaithla.\n4:2b Na ha cu tuu hmul meh khawlhfai: Hih Bible câng ih umtuzia cu nunau khan ha var zet a nei ih, pakhat hman kim lo a um lo tinak a si.\n4:3c bekpawl: Himi hin a biang a huaptel a zumum; tale thawi tahṭhimnak hin a răwng lung mankhung sen vek le an pianhmang lam a uar.\n4:4d Sol 4:4: Hih Bible câng hin nunau nuih hngawng sâng mawi zet ṭhi thawi ceimawi mi a fak a si men thei. Zoh aw Eze 27:11 ziangahtile ceimawinak ah khawpikulh parah phaw an bâng.\n4:12e Sol 4:12: Hi Bible câng ih khaikhinnakpawl hin nunaunuih neihawknak hrangih a hlanawknak a sim duh.\n4:13f spaiknard: Nard kung ihsi an tuah mi hriak rimhmui a si. Hih Bible câng le câng 14 ih rimhmui phunphun zate hi Palisṭin ram ih phurhluh mi an si, curuangah an man a khung zet. Khuahlan san laiah cuih rimhmuipawl cu duhdawtnak thawn a kawpaw ṭheu. Tlangval khan khaih rimhmui phunphun kha a mo ding a mawizia hlirnak ah a hmang.\n16 Maw zo thli, ṭhang thlang law,\nMaw sim thli, hung hrang law!\nA rimhmui suah dingin ka hmuan sēm aw.\nRa seh law ka lungduh cu a hmuan ah,\nEi seh hmuan rah duhum zetzet tla.\n1 Ka ra thleng e, ka farnu, ka thainu, ka hmuan ah;\nKhawm ing e, ka mura cu ka rimhmui thawn;\nKa rak ei e, ka khuaithlar cu ka khuaiti thawn;\nKa rak in e, ka sabitzu cu ka hnawi thawn.\nEi u law, Maw ruallenuh!\nIn u law, Maw duhdawt mi tla,\nSi ngai e, khawpten in uh!\n2 Ka zau zawnah merem thiam lawn;\nCucu ka lungduh aw si ai!\nKa duhdawt mi cun,\n«Ka farnu, ka lungduh te,\nKa thuro, ka mifamkim sângka i rak ăwn law;\nZiangahtile ka lu cu daifimtla in a tuam,\nKa samzaipawl tla zan daitla in a khuh,» tiin king ai.\n3 Ka kâwrfual hlít zo ing e;\nZiangtin hruhsal thei lai ing?\nKa ke khawlh zo ing e;\nZiangtin bawrhbangter thei lai ing?\n4 Ka lungduh cun sângka kalh ah a kut ret e,\nKa lungthin in amah ngai ruangmang e.\n5 Ka lungduh ăwnsak dingin tho ing khaw,\nKa zaṭial kut ihsin mura fawr e,\nKa kutzungpawl ihsin mura ti,\nKalhnak thing kutkaih cungah.\n6 Ka lungduh cu ăwnsak ing e,\nAsinan ka lungduh cu kir na khaw fehhlo ai.\nA ṭawng tikah ka thinlung a khîr.\nAmah ka hawl, asinan ka hmu thei lo;\nAmah ka ko, asinan anih in i sawn lo.\n7 Khawpi hrawhih vâk zan hngaktupawl in in táwng.\nAnnih cun in vua, in hriam;\nKulh kiltupawl in ka hmaikhuh ka hnen ihsin an lahlo.\n8 Maw Jerusalem fanupawl, thu ka lo cah,\nKa lungduh nan tawn le,\n«Zūn tuarin a nâ e,» tiah sim uh!\n9 Maw nunau lakih mawi hlei,\nHiti rori ih thu in cah cu,\nZiang a si cuangce, na lungduh cu mi dang lungduh hnakin?\nNa lungduh cu ziang a si cuangce mi dang lungduh hnakin?\n10 Ka lungduh cu a ngo ih sen nawn te si e,\nMi 10000 lakah a lăwrbik ko.\n11 A lu cu sui ṭhabik vek si e;\nA sám kir khaw,\nTlangâk bang dum e.\n12 A mit cu tiva kiangih thuro,\nHnawiti thawi khawlhaw,\nRem zetih to bang hluan e.\n13 A biangpawl cu rimhmui umnak hmuan,\nHrampi rimhmui pen bang si e.\nA hmurpawl cu mura zihmui ti fawrnak lily par si e.\n14 A kutpawl cu birul lung mankhung thawi ceimawi mi sui tluan si hai e.\nA ruangpum cu safaira thawi ceimawi mi vuiho si e.\n15 A kepawl cu sui hlirhlăng ih tuah mi thil retnak parih tŭn mi marbal lung ṭhuam si hai e.\nA hmel cu Lebanon bang,\nSidar thingpawl vekih cuanghleice si ai.\n16 A kâ cu a thlumbik,\nSi ngai e, anih cu duhnungza famkim si e.\nHihi ka lungduh si ai,\nHihi ka ṭhianrual si e,\nMaw Jerusalem fanupawl!\n1 Maw nunau lakih mawi hlei,\nNa lungduh cu khuiah so a rak pial?\nNangmah thawn amah kan hawltlang pei kan ti asile,\nNa lungduh cu khui lamah rak pial maw?\n2 Ka lungduh cu,\nA ran rualpawl hmuan sungih khāl dingin le,\nLili parpawl tla ṭăwtkhawm dingin rimhmui umnak hmuan ah a rak feh.\n3 Kei cu ka lungduh ta si ing khaw,\nKa lungduh cu keimai ta si ai.\nAnih cu lily par lakah nuam zetin um ai e.\n4 Maw ka duhdawt mi, nang cu Tirzah iangin na mawi,\nJerusalem iangin duh na nung,\nThantar thawi ralkap rual feh bangin akhawruahharza na si.\n5 I hawisan aw,\nZiangahtile na mit in kei in rak neh aw.\nNa sám cu me rual Gilead ihsi sukthla a bang.\n6 Na ha cu tuunu rual khawlhfai hung suak bang,\n7 Talê rah phel hluan e na bekpawl in, na hmaikhuh phenah.\n8 Siangpahrangnu 60 rual le nusûn 80 le,\nFala him siar cawk lo um hai e.\n9 Ka thuro, ka mifamkim,\nAmah lawng cu,\nA nuih neihsŭn te,\nA hringtuih duatbik si ai.\nFanupawl in hmu hai khawh,\nMihualvanṭha tiah ko hai,\nSiangpahrangnupawl le nusûnpawl in,\nAmah cu fak hai.\n10 Zing khawfingcat bang, thlapa bang mawi,\nNi bang fim kilkel,\nThantarpawl thawi ralkap rual bang bkhawruahharza cu zo si ngai?\n6:4a khawruahharza: A mawizia reluarnak a si.\n6:10b khawruahharza: 6:4 simfiangnak zoh aw.\n11 aKûamrawn hring dildel zoh dingah,\nSabit hri an cerh maw ti le,\nTalê an mûm maw ti zoh awk ah\nThingthei hmuan ah suk ing e.\n12 Ka tiar man hlanah,\nKa thinlung cu ka mizahumpawlih ránglêng to vek si ai ing.\n6:11a Sol 6:11: Câng 11-12 ih ṭawngkampawl hi tlangvalpaih ṭawng a si thei men.\n13 aMaw Shulamnu, ra kirsal aw, ra kirsal aw:\nKan lo thlir theinak dingah ra kirsal aw, ra kirsal aw!\nRalkap bur hnih ralṭhuang tuah zoh hluanin,\nZiangahso Shulamnu cu nan thlir?\n6:13a Sol 6:13: Hi Bible câng hi zawi ṭawng mi a si ti theihfiang a si lo.\n1 Maw fanu zahum,\nKedan sungih na ke cu ziangtluk mawi na maw!\nNa cāwn kūlpawl cu kutthiam nei kutsuak, keplung bang.\n2 Na laimu cu sabitzu cawhrawi tlasam dah lo khengkûm bial si e;\nNa pum cu lily par thawi ceimawi mi sangvut sūnkhawm si e.\n3 Na pawhte pahnih cu sakhi note pahnih,\nSakhi faphir bang.\n4 Na hngawng cu vuiho dawlsâng bang,\nNa mitpawl cu Bath Rabbim kulh kăwtka kiangih Heshbon adilpawl bangtuk si e.\nNa hnar cu Damaskas lam hawi,\nLebanon bdawlsâng vek si ai.\n5 Karmel Tlang bangin na lu in lallukhum khum khaw,\nCule na lu parih na sám cu sendup bang;\nSiangpahrang cu na sámphiar mite in kaitâng e.\n6 Na duhumnak thawn, nang cu ziangtluk dawh le mawi si ci,\nMaw duh mi!\n7 Na ruangrai cu ṭhulhfau kung bang khawh,\nNa pawhtepawl cun a rah bawr an iang.\n8 Kei in, «Ṭhulhfau kung parah kaiding lai ing khawh,\nA kâupawl tla kaihnget lang,» tiah ka ti.\nNa hnawipawl cu sabit bawr bang seh,\nNa thaw rimhmui te cu epal bang seh law.\n7:4a dilpawl: A mit mawizia cu dil ti tle thawn a khaikhin zum a um.\n7:4b dawlsâng: A hnar a mawizia a khaikhinnak a si men thei.\n9 Na sangkhâr cu sabitzu ṭhabik bang seh law.\nSabitzu cu ka lungduh hrangah luang ziaizo seh,\nIhhmupawl hmur ah tawlhlut diaido seh.\n10 Kei cu ka lungduh ta si ing khaw,\nA ngai mi cu keimah si ing e.\n11 Ka lungduh, ra law,\nRamlak ah feh nung naw;\nKhawtepawl ah va riak nung naw.\n12 Zingten sabit hmuan ah păwk pung e;\nSabit hri hnah no a cerh maw, a par mûmte a par maw ti le,\nTalê a par lai a si maw ti zoh nung naw.\nCu tawkah ka duhdawtnak lo hlan lang.\n13 aDudei kung in rimhmui suah khaw,\nKa rak lo retkhawmsak mi,\nKan kăwtpawl ah theirah duhumza tintian,\nA hlun a thar um hai e,\nKa lungduh aw.\n7:13a Dudei kung: Ram thlai phun khat tawba nei mi a si ih, Palisṭin ram le Siria ram ih um a si, fa neih theinak si vekih ruattu an um.\n1 Maw, nang cu ka nuih hnawi ih cawm mi,\nKa unaupa hluan ci e!\nKhaw lengah lo táwng ningna, lo hnam lang;\nHmuhsuam ka si lo ding.\n2 Nun i rak sim ṭheu tu, ka nuih rūninn sungah,\nKa lo hruai ding ih, ka lo lawipi ding.\nSabitzu hmui le,\nKa talê rah uam mi ti ka lo inter ding.\n3 A keh lam kut cu ka lu thuaiah,\nCule a vawrh lam kut in i rak kuah.\n4 Maw Jerusalem fanupawl, thu ka lo cah,\nDuhdawtnak cu ṭhangharh fawn hlah uh.\n5 A lungduh hngauhsan tahratih,\nThlaler ihsi ra suak hi zo a si?\nEpal kung hnuaiah ka rak lo ṭhang.\nCu tawkah na nu in a lo hring;\nCu tawkah a lo hringtunu in a lo hring.\n6 Na lungthin ah tacik bangin i re law,\nNa bân parah tacik bangin.\nZiangahtile duhdawtnak cu thihnak tlukin a cak,\nThîkthusiatnak cu Sheol tlukin a nun a râwng;\nA alh cu meisa alh a si,\nMeisa alh nasabik vek.\n7 Duhdawtnak cu tidai tampi in a mitter thei lo,\nTivapawl khal in an fĕn thei lo.\nDuhdawtnak hrangah mi in a inn ih\nA lennak hmuahhmuah pe thluh hnik hmansehla,\nCumi cu nasazetih hmuhsuam a si ding.\n8 Farnu tlawlsamte nei ung khaw,\nAnih cun hnawi nei hlah e.\nAmai thuhla an rel ni ah\nKan farnu hrangah ziang tuah lai ung e?\n9 Amah cu khawkulh si sehla cu,\nA parah ngun ih tuah mi ralkahnak ăwng kan sak ding nân;\nAmah cu sângka si sehla,\nSidar thingpheng in amah cu kharkhum lai ung e.\n10 Kei cu khawkulh si ing khaw,\nKa pawhtepawl in dawlsâng iang e;\nCun kei cu a mit ah hnangamdaihnak hmungahtu vek si ing.\n11 Baal Hamon ah Solomon in sabit hmuan rak nei e.\nCuih a sabit hmuan cu kiltupawl hnenah rak sān e;\nMi kip in a rah hrangah\nNgun paisa 1000 cio pek ding si ai.\n12 Ka sabit hmuan cu ka kut ah um e.\nMaw Solomon, nang cun 1000 le,\nA rah kiltu mi 200 lai nei na hman ci maw.\n13 Nang ka hmuan sungih cêng,\nNa hawipipawl in na aw ngai hai,\nKei khal in thei ve ning!\n14 Zamrang law, ka lungduh,\nCule sakhi asilole rimhmui tlang ih\nZuknêng tûai bang len.


Innsang Nun Pehtlaihawknak Ih Bulpak Tuanvo - Chinland Today Media\nSeptember 24, 2012 8:42 am·0 comments\nINSANG NUN PEHTLAIHAWKNAK IH BULPAK TUANVO\nRev. Ring Lian Thang\nKan leitlun nun a nawm le nawm lo cu kan insang nun ah a thumaw deuhbik. Leitlun nun ka ning, leitlun hi a nuam lo tuk aw, kan ti tikah kan insang nun ih kan hmuhtawn mi mangbang harsatnak ruangah tla a si thei. Curuangah mah le insang nuntu-umtlandan zoh salin remthat tul rem tum cio sehla.\n1. Insang Sullam Reldan Phun Dangdang:\n(a) Insang cu pehtlaihawknak hngetbik nei, a burih umkhawmnak hmun, mipitling si dingih serawknak hmun a si. (Ira Reiss)\n(b) Insang cu thisen ih pehtlaihaw (asilole) Dan in a fial (phut) mi sungih tumtahnak hmunkhat, tirawl hawlnak le nauhak kilkhawinak ih tumtahnak hmunkhat nei a si. (Andrian Wilson)\n(c) Insang cu inn khat ih um nupa le an fate lungrualtei’ an umnak hmun a si. (Peter Murdock)\n(d) Insang cu Cozah hmaisabik a si. (August Comte)\n2. Insang Phun Dangdang:\n(a) Kauhter Insang (Extended Family): Insang pakhat ihsi thlah sawng, san thum tiang unau sungkhat insang vekih relnak a si.\n(b) Insang Laimu (Neuclear Family):\nNu le pa, an fate thawi inn khat ih umkhawm relnak a si. Leitlun mi tamsawn in insang kan ti mi hi a sibik.\n(c) Insang Pumkhat (Conjunal Family):\nNunau le mipa an thitawk cun fate an neih lo khalle insang an si ti relnak.\n(d) Pa Thuneihnak Insang\nNupi fanau le insang thil hmuahhmuah, Pa ih thuneihnak hnuaiah a um. Fate in a hnam an tawm. Nupi in a hmin a tawm. Bible Thukam Hlun sungah cun Pa in a fate, a hnenum a zuar thei ih an thihnak ding tiang a rel thei. (Thut. 11:34-40, Pui. 18:21, Seem. 21:18).\n(e) Nu Thuneihnak Insang\nPasal le fate cu Nu ih ta tluk an si. Nui’ hnam fate in an tawm. Mipa cu nunau inn ah an um. Khasi, Garo Menang, Kabau Malay hnam le Arab phunnau-pawl lakah hivek insang an um.\n(f) Fa Thuneihnak Insang\nHivek insang ah cun Fapa upabik kut ah thuneihnak a um thluh. Upabik inn a tlei lole a thi asile a unau dang hnenah thuneihnak a pe ta. Leitlun ah hivek insang a tam lo. India Kerala State ih Nayar hnam cu fapa upabik thuneihnak nei insang an si\n(g) Bulpak Zalennak Insang\nInsang bulpak tin ih thuneihnak insang a si. Nupi pasal khal nu le pa rawn hran loih mai’ thuih neih a theih. An neihawk cun insang khat ah um loin inn an tlei lohli.\n(h) Thuneihnak tawmaw Insang\nHi insang ah cun insang sungtel tin in thuneihnak an tawmaw. Nu le pa cu insang hohatu an si nan, Nu hnakin Pa ih thuneihnak a sangdeuh. 1972 ah USA Congress-pawl cun bangranawknak dan an tuah ih 1975 ah cun Ramkulh (State) 35 ah cui dan hmangin insang le ram thuneihnak tawmaw zawngin an hruaiaw.\n(i) Thisen Pehzawmawknak Insang (Consanguine Family):\nNunau le mipa neihawknak hnakih thisen pehtlaihawknak thupitter insang a si. Pa le fa, nu le fa, unau duhdawt-awknak le thisen ih pehtlaihawknak, hrin khat sinak an ngai thupi.\n3. Insang Nupa Nun Pehtlaihawknak\nRev. Dr. Kenneth Chaf in, “Insang ih thil thleng a sia le a tha, ziang hmuahhmuah hi nupa pehtlaihawknak ihsi suak a si. Insang ih nupa pehtlaihawknak ih zirin leitlun ah zovek minung an suak vivo ding ti a rellang cia,” a ti. Hihin nupa nun ziangtluk a thupi ti a langfiangter zet. Nupa pehtlaihawknak tha dingin thil thupi tam zet a um ding nan mithiam hrekkhat cun a tlangpiin 5 in an then theu.\n(i) Biakpawhawk (Communication)\n(ii) Thil phunkim tawmawk le zemawk (Sharing)\n(iii) ~uantlangnak (Co-operation)\n(iv) Pawisatawk le Ngaihsakawk (Mutuality or Reciprocity)\n(v) Nunau-mipatnak diriamterawk (Sexual Satisfaction)\nHimi panga sungah rualpi tha le midang hnenih relpuan harsadeuh, harsatnak langhnganih bawmawk harsa nunau-mipatnak hi nupa pehtlaihawknak ih thil thupi zet a si. Mi hrekkhat in thil rel mawi lo, Biaknak le Pathian thu thawi relrem mawi lo vekin an ruat theu ih a pawi zet. Thlarau Thianghlim nun thawi pehtlaihaw, Paul khal in a ngai thupi zet mi a si (I Kor. 7:5). Rel ding tampi lakah malte rel lang sehla.\n4 Nunau-mipatnak Hman Can ih Thil Thupi:\n(1) Thatho aipuang dingih tawngpiawk ih hramthawh.\n(2) Pawlawknak hmun thiangte timtuah.\n(3) Sinfen hahio-um zawng hruk (rawng sen, rawng aire, hnipuan pa).\n(4) Hiar le duh can theihthiampiawk (a tlangpiin nunau in zing lam an duh).\n(5) Hmannak hmun a dangdang ih thawn.\n(6) Taksa zutmetawk tawn.\n(7) Pawlawk laifang ih tawng tam lo.\n(8) Harhdamnak theihthiampiawk ih diriamterawkdan hawl.\n(9) Lungkim diriam ding tiang cangvaihpiawk.\n(10) Pawlawk theh hnu khalih ngaihsakawk.\nNunau-mipatnak lam zirtu Dr. Reed Moskowitz cun mi tam zet ih kan tuar mi luna, phurhsamna le kham, thatho lo rit cengceng ih kan um theu hi nupa diriam zetih pawlawknak in a damter thei a ti. Thinlung ruahnak lam zir mithiam Alexander Lowen khalin mina a tuamhlawm mi nunau lungphu tha lo 100 sungah 65, mipa 131 sungah 89 cu nupa pawlawknak ih lungawi diriamnak an ngah lo ruangah a si a ti. Nunau thi neih hlanih kawngna, ruhna, hngawngruh khamih a tha dircaiaw theu khal diriam zetih nupa pawlawknak in a damter thei ti a si. USA, Sanfrancisco ih nupa pawlawknak lam ngunngaih zetih an zirnak khalah mi 37500 ihsi an zirnak ah nunau-mipatnak diriamtei’ hmangpawl cu an thin a sau ih, mennaloih midang thupuh (mawhnak hawl) an duh lo ti a si. Curuangah hivek lam ih mithiam Roger Falge cun, “Nunau-mipatnak lungawi tlamtlingtei’ hmannak cun a hmangtu in thilthabik veve an phawrhsuak a si,” a ti. Ihhmuhtertu sii hrekkhat Alplrap, Zolax, Diazepam, Chlorodiazepoxide, thinharnak le thinlung bang sawng theitu sii hrekkhatpawl, thisen thang, pumpi na sii Cimetidine, Ranitin le Ultac pawl, Luna sii Propranolol pawl in Nunau-mipat hiarnak a malter thei ruangah a tul ngaingai lo ahcun ei lo a tha.\n5. Theihthiampiawknak le Thlarau Thianghlim Bawmnak:\nDr. Mascarenhus cun, “Mi kip kan bangawklonak in nupa pehtlaihawknak a tise mai lo, kan danglamnak kan theihthiampi-awklonak ruangah a si,” a ti. Curuangah nupa nun cu theihthiampiawknak a si. Ruthbel Graham khalin, “Nupa nun cu ngaithiamawk tawn nun a si,” a ti. Nupa nun pehtlaihawknak hnget ding cun Pathian hnenih thlacamnak thawi nun khal a tul. Sarah Prerrpont Edwards ih pasal Jonathan Edward cun, “Ka nupi thawi pumkhatawknak menmen si loin hitluk pumkhatawknak tha hi Pathian Thlarau Thianghlim umpinak a si ti ka zum,” a ti.\n6. Insang Pehtlaihawknak ih Bulpak ~uanvo:\n(a) Pai’ tuanvo – Nupi, Fate parah:\nInsang hohatubik a si. A nupi parah duhdawt zawnruahnak a nei ding. Pabik cun insang in le ei, nuntu-khawsakdan ding khua a khan thiam a tul. A nupi le a fate parah a duhnak le a duhlonak a langter ngam a tul. A nupi le a fate lungput le duhnak khal a theihthiam a tul. Amai’ duhnak lawng Pa in a lalter tuk tikah a nupi, fate cu insang thawngtla ah an cang pang thei. A khat lamah nupi le fate diklonak pawmpi maitu si loin dingfeltei’ hruaitu ding a si khal a theih a tul fawn. Fate cu Pathian laksawng sunglawi an si ih duhtawkih hro le kawk men ding si loin Pathian duhdan ih kilkhawitu ding a si ti a theih a tul. Judah-pawl cun fate fungfek thawn hroin nun an sim can a um nan, Mirang (English)-pawl cun a tlangpi thuin tawngkam nemin fate nun an sim. Pasal cu Nupi ih lu a si vekin lubik cu insang pumpi pitlin thansonak ding lamzin hruaitu a si ih Pathian duhdan ih insang hruaitu ding a si. Pa cun fate ih nupi-pasal ding khal anmah rawn ih a khawkhanpi a tul.\n(b) Nui’ tuanvo – Pasal, Fate parah:\nPa cu insang hohatu sikhalsehla insang kilkhawitubik cu nu a si. Curuangah Nu cun insang ih a tuanvo ziangtluk a thupi ti a theih a tul zet. Insang Nu in insang kilkhawi/finkhawi a tuanvo a si ti a theihfeng lo tikah insang fingkhawitu si loin insang sumpai le fate tekdarhtertu ah a cang thei. Nupi cun pasal sunlawih le upat a thiam dingih fate taksa, thlarau ih an pitlin theinak ding lamzin khihhmuhin a kilkhawi ding a si. Napoleon cun, “Insang nubik lawtnak le taimaknak inn ah cun pabik santlai lo deuh a si hmanah fate rintlak le sunlawihtlak an suak nan, nu santlai lo insang ah cun misunglawi le upattlak fa an suak dah lo,” a ti. Nui’ tuanvo ah fate nupi-pasal neih ding anmah rawn ih khawkhanpi a tel ti theih a tha.\n(c) Fate tuanvo – Nu le Pa ih parah:\nFate ih nu le pa tihzah upat le sunlawih hi leitlun nunphung a si. Biaknak tinkim in an ruah thupi zet mi khal a si. Fate tuanvo tumbik cu nu le pa ih duhnak thlun le upat tihzah a si. Nu le pa upat, sunlawih, tihzah thiamtu cu an lei nun ah lamtluang sultluangih malsawm an dawn thu Biaknak (Sakhaw) dangdang in an rellang. Khristian Bible sung khalah fate ih nu le pa upat tihzah a thupitdan tampi a lang.\nIsak in a pai’ thu el loin a pai’ duh mi nupi ah a nei. Jacob in a nui’ thu cu el loin a nu in tuah dingih a ti mi a tuah mai ih, malsawm dawnnak ah a hmang. Josef in a pai’ thu a thlun ih a unaupawl ih zuar a tuar ko nan, Pathian in mal a sawm ih a pa le a unaupawl bawmtu ah a cang sal. Nu le pa ziang siar loih nautat zawkzettu cu harsatnak an tawn ding thu khal Bible ah a lang (Thuf. 30:17). Nu le pa a sunlawihtu cu an san a sau ding thu khal a lang (Efe. 6:1-3).\nInsang nun ih lungawitlang ding cun tuanvo theihthiampiawk, mai’ tuanvo theihfiang, thurawnawk, Pathian tihzah upatnak thawn tanlaktlang hi a si bik ti sehla a sual tam lo ding.\nHsn: 3nk FCFS Mekazin, Jan 2010.


Pathian ih Nu Maria (January- 1) | Radio Veritas Asia\nPathian ih Nu Maria (January- 1)\nFala thianghlim Maria cu Pathian ih Nu tiah hlanlai ihsin an rak upat zet mi a si. Kumzabi 4 ah Constantinople ih Bishop a si mi Nestorius in Nu Maria cu minung cannak lawng la tu Jesuh ih Nu lawng a si ih Pathian ih Nu a si lo thu cu thuk zet in a sim ih Greek tong in “Theotokos” ti mi a rak dodal. Asinain, Bawinu Maria cu Pathian a si mi Jesuh ih Nu a si vek in “Pathian ih Bawinu” tiin kawh ding thu kha kum 43 ah Ephesus khuapi ih an tuah mi thurelkhawmnak ah an rak than. Cui thurelkhawmnak ih mipi pawl in Bishop pawl khuapi sungah an hruai ih nuam zet in neh nak puai an rak tuah. Cu lawng si lo in thurelkhawmnak a hlawhtlinnak ni hngilh lo nakah Pope Sixtus a pathum nak ih tuah mi a sunglawi zet mi St. Mary Biakinnpi an rak sak.\nTui ni ah hin kan nih khal in Bawi Jesuh ih vunzim tan nak puai le Jesuh hmin pek nak puai kan hmang a si. Jesuh ih duh san cu “rundamtu Pathian” ti nak a si. Lk 2:21 sungah, “Zarhkhat hnu ah Naute cu a serhtan caan a kim tikah Jesuh tiah a hmin an sak” tiin kan hmu thei. Gen 17:12 sung khal ah “nan tesinfa mipa hmuahhmuah in an serh nan tan ding” tiin Pathian in Abraham hnen ih a sim mi a si. Serhtan ti mi cu “Pathian hnenih apnak” ti duh san a si.\nKan theih ding mi ah Bawinu Maria Pathian ih Nu si nak a ngah nak cu kan Pathian a si mi Bawi Jesuh a hrin nak in Pathian ih Nu si nak a rak ngah nak a si. Hi mi thu ah hin theih thiam lo ding a um lem lo ding ah zum a um. Mihrek cun hi thu hi a pom thei lo tu an tampi lai. Hmansehla, AD 431 ih Ephesus khuapi ih a veithumnak Ecumenical Council ah Bishop Paul in a rak nemhnget mi a si.\nKum 1950 ah Pope Pius XII nak in zumnak thuthuk ah a nemhnget ih Pathian ih Nu, Sual hram nei lo ih a seem mi Nu, kumkhua Fala Thianghlim a si nak cu Pawlpi sungah felfai zet in a run than a si. Cun kumthar ni sunglawi thu ah hin kumthar kan ti mi hi kan hman ding mi kum ih hmaisabik ni tiin tla kan ti thei. Pathian hnenah kum hlun sungah dam le cak ten kum thar kan thleng tiih lungawi nak ni khal a si.\nKan Pathian hnenah lungawi thu sim tlang uh si. Hi mi theih kauh nak ah mirang Calendar le Julian Calendar tiin a rak um. Gregorian Calendar cu Christian Biaknak pawl ih hman tam a si. Julian Calendar cu Orthodox Church pawl ih an hman tlang pi mi a si. A tu ah cun leilung pi ah hin Gregorian Calendar hi hman tlangpi a si. Gregorian Calendar hlan ah Julian Calendar hi Pawlpi in kum 100 hrawng an rak hmang tiin thuanthu ah kan hmu thei. Julian Calendar an rak hmang ih a famkim lo ruangah Gregorian Calendar an rak hman nak a si.\nPope Gregory XIII in 1502-1585 sungah Julian Calendar a run rem sal ruangah Gregorian Calendar tiin an run kawh nak a si. Hi mi thu a rak ngai tu nan zaten kumthar cibai thlasuahnak Pathian in lo pe hram seh.\nCatholic Minister pawl kawhdaan\nNauthlaknak thu cu Bishop pawl dinhmun in fumfe zet ih dinpi dingah nauthlaknak dodalnak aupi ih a tel tu nunau pawl in zaangfah dil November 15, 2021\nRosdary thlacam daan\nCrucifix maw Cross?


MANDALAY IH MIPA KUM 5 MI SUALPI – Times Of Chinland\nMANDALAY IH MIPA KUM 5 MI SUALPI\nNitin in Kawlram ah a malbik 2/3 tal pawngsual thu theih ding a um ringring.Hi Pawngsual thu ka theih mi pawl hi fala/tlangval hnakin nauhak tivek an si ih poi nasa.Tuitum kan theih mi cu nunau nauhak si loin mipa nauhak sualpi thu a si ih a danglam nasa.Mandalay khawpi Maha Aungmay peng Tanliatmaw thlangta veng ih kum 5 mi cu February ni 14 ni ih sualpi a ton thu Police cun an sim mi a si.\nTanliatmaw thlangta veng ih hmuan No.(430) ih um kum (17) mi Mg Thet Phyo Aung cun anmai veng mi phunhrek kailai kum(5) mi cu 86×87 lamzin karlak Savun Cetzung hlun hmuan sungah a hruai ih a tawkua cu a thuat ciamco.Hiti tawkua thuat tuartu phunhrek pate cu a tawkua a tlek nasa ruangah Mandalay General Hospital ah tuamhlawm rero lai a si.\nHimi thuhla thawn peh awin danglam zet ih nauhak mipa kum 5 sualpitu Mg Thet Phyo Aung cu No.7 Police Station ah (p)70/2018,Pukma 377 thawn thubuai orhter a si ih thuhla suh rero lai a si tiah theih a si.\nONLINE MIPA THLUN IN PASAL FATE TANTA\nZENGNAT KHAMNAK AN HMUSUAK


Kontakte zum Verband\nGrafische Übersicht (NRW-Karte)\nDas Sportjahr 2017 (ca.. 8,8 MB die sich lohnen)\nDas Sportjahr 2016 (ca. 9,2 MB die sich lohnen)\nDas Sportjahr 2015 (ca. 8,5 MB die sich lohnen)\nDas Sportjahr 2014 (ca. 8,6 MB die sich lohnen)\nDas Sportjahr 2013 (ca. 11,9 MB die sich lohnen)\nDas Sportjahr 2012 (ca. 11,7 MB die sich lohnen)\nDas Sportjahr 2011 (ca. 11,9 MB die sich lohnen)\nDas Sportjahr 2010 (ca. 3,0 MB die sich lohnen)\nDas Sportjahr 2009 (ca. 1.9 MB die sich lohnen)\nDas Sportjahr 2008 (ca. 1,0 MB die sich lohnen)\nDPV Jahresrückblick 2011\nDPV Kadererfolge 2011\nDPV Jahresrückblick 2010\nDPV Jahresrückblick 2009


Himi Thu pawl Thukzet in Ruat - Chinland Today Media\nHimi Thu pawl Thukzet in Ruat\nJune 14, 2009 4:39 pm·0 comments\nMinung in na sunlawinak le na huham an sim an rel dingih, mangbangza na tuahmi pawl cu ka thinlung in ka ngaihtuah ringring ding. –Saam 145:5\n– Ezra 9-10\nBaibal thawn a pehparmi ruahthuk (meditation) le khawvel pawl ih mangbangza ruahthuk (mystical meditation) an bang awk lo thu sim tikah Khristian hrekkhat pawl in an cosang thei lemlo. Khawvel pawl ih tumtahmi cu Pathian thawn pakhat si dingin thinlung lawngter khi a si.\nCumi thawn kalh aw in Baibal ih ruahthuk (meditation) timi cu Jesuh Khrih vekin ruat le tuah dingin Pathian thawn a pehpar awmi thil pawl hmuitin ih thinlung tharter saalnak a si (Rom 12:2). A tumtahmi cu Pathian in ziang a sim ih ziang a tuah (Saam 77:12; 119:15-16, 97), amah cu ziang a bang (48:9-14) ti theihnak ding hrangah a si.\nDavid in, “Ka hmurkaa ih a suakmi ttongkam le ka thinlung in a suakmi ruahnak hi, maw Bawipa, na hmai ah cotlak si hramseh” (Saam 19:4) a ti. Saam hla dang pawl in Pathian ih duhdawtnak (48:9), a tuahmi pawl (77:12), a daan (119:99), a zirhmi pawl (119:99) an langter.\nNa thinlung cu Ca Thianghlim thawn khatter awla, Bawipa ih thupekmi, thutiamkam le a tthatnak pawl hmuitin aw. A dikmi, upat tlak a simi, a hmaanmi, a thianghlimmi, duhnungza a simi le hmin tthatnak a neimi pawl cu nan thinlung ah umter uh (Filipi 4:8).\nSersiammi hmuahhmuah lakah,\nMinung lawng in a biak thei, a ruat-thuk, tumtahnak a nei;\nRuah theinak laksawng in a dangte’n a umter,\nThinlung zate’n Bawipa duh dingah.\nKhrih bang sinsin dingin Amah cu zo a si ti ruat thuk aw.\nLamzin Ih Um\nZumnak ih Thilri\nPhurrit Sawng Awton In\nTtihphannak ihsin Luat\nTheih A Harzetmi Pathian


US Mipi In Bawizisu Hnakin Obama NgaiSang - Chinland Today Media\nUS Mipi In Bawizisu Hnakin Obama NgaiSang\nFebruary 20, 2009 5:40 pm·0 comments\nAmerica mipi lakih ngaihdan laknak thar bikah US President Obama cu Bawizisu hnakih ngaisangtu an tamsawn. Chicago Sun Time in a tarlang nakah Mi nung 2,364 ih ngaihdan a lak nak Harris Poll, antimi ah hin Obama hi a sangbikih Bawizisu cu a pahnih nak asi. 3 nakcu Martin Luther King asiih. Minung 2,364 pawlhin Leitlun ih an mi ngaisan mipawl an ngancio ih Ronal Reagan, cu 4 nak asiih.\nGeorge W Bush cu 5 nak asi. himi pawlih tlunah an mi ngaisan mipawl a sangsang ten Abraham Lincoln, John McCain, John F Kenedy, Chesley Sullenberger, leh Mother Teresa, an si, 2001ih mipi ngaihdan an laknak ah khan Bawizisu cu pakhat nak asiih Martin Luther King, Colin Powell, John F Kennedy, leh Mother teresa pawl in an sangih khami laiah cun Bush cu 19 nak asi.\nSouth Korea Ah Hillary Clinton\nUS Secretary of State, Hillary Clinton, cun Tapung leh misual pawl hrangah cun Pakistan cu thlamuangzet ih um theinak vanram vek asi ati. ABC News in a kawmnak ah hithu hi simin Hillary Clinton cun Pakistan ramah sumpai harsat nak a thlen vivo ruangah thazetih hmalak a ttul asi ati. Himi in thilsual tuahnak leh suahsual rawngbawlnak a titam vivo ding a phanthu khal asim.\nHiti vekin US National Intelligence Director, Dennis Blair, khalin a raksim zo ih. Sumpai harsat nakhi runsuah zamrang asilo ah cun Pakistan ram mipi hnattuan ding neilo an pung vivo dingih cumi in Cozah hngetkhoh a dinsuak theilo dingih ral awknak leh do awknak leh thilsual tuahnak lamzin a kauh vivo a phan thu a sim. Cu ruangah Middle East,Pakistan leh Afghanistan hi zohliam mending asilo ati.\nHillary Clinton, cun mizan sunah Sout Korea khawpi Seoul ah thusim in North Korea in Nuclaer ralthuam a titawp ih South Korea thawi rualrem awknak an tuahlo asi ah cun North Korea leh America rualpi that awknak cun lamzin tluang a zawh vivo theiding a zumlo thu asim.\nHillary Clinton cun North Korea ramih US Embassador thar dingah Stephen Bosworth asi ding tikhal a puangcih. Stephen Boswarth hi kum 1997 ihsin 2000 kum tiangkha South Korea ramih US Embassador a rak sizo ih . North Korea in Nuclaer ralthuam a titawp theinak dingih ram 6 biak awknak khalah US ram palai asi cih ding. Hillary Clinton, hin Asia ram dangdang a tlawn vivo nak neta bikah Beijing khawpi a fehsalding.\nFranch In Tipi Sungih A Lawng Tla Hmusal\n1917 March 18 sun nazi 1:17 ih German U-64 tipi thuanthum sung lawngpi in a kahpil sakmi Franch ram raldo nak lawngpi The Danton, an timi cu Mediterranean tipi thuanthum tawdeng ah hmunsuak sal asi. Hi lawngpi hi Leitlun ralpi a vawi khatnak laiih Franch in ralkap lawng a neih that bikmi asiih.\nTon 19,000 ihrit, Metre 150 ihsau asi. German raldo nak lawngin a kah laiah himi lawngsung ah minung 1,000 an umih a pilhlan ah lawngdang hmangin minung ziang mawzat cu runsuak an siih. Lawng Captain, Delage leh a hnattuanpi midang 296 cu talsuak dankhal ngaihtuah cuanglo in lawngpi hin a pilpi thluh asi.\nHi Lawngpi hi Fugro Geosciences Company in Algeria leh Italy karlakih Gas kuatnak ding Pipe fehnak ding lamzin an hawlnak ih an hmuh phahmi asiih. The Danton an timi Lawngpi hi a rak thazet laiih Pukpi kahsuak nak tiangin a thazet lai Tipi thuanthum tawdeng Metre 1,000 ih thukah an vung hmusuak asi.\nFranch Cozah cun a Lawngpi an hmusal nak hmunhi kilkhawi that a duhzet. Fugro Geo Consulting Limited Project Director Rob Hawkins cun hi Lawnghi a thazet lai tiah asinih an kahpil,laiah Tipi thunthum tawdeng a thlen hlan ah vawi tampi a let aw dingih a zumthu asim.\nPakistan Ah Bomb A Puak\nPakistan ram thlanglam ih Shia Muslim hruaitu pakhat an kahthat mi Sher Zaman, phumnak Programme ah Bomb a puakih minung 20 an thiih midang 40 lenglo in hriamhma na tuar tiah Police pawlcun an sim.\nHimi thilthen nakhmun hi Dera Ismail Khan khua ah asiih himim khua ah hin Shia, leh Sunni muslim pawlhi an ti buai aw ringring ih minung tampi an thi zo, Hi mithi ruanghi phunding ih lamzin an zawh laiah Bomb hi a puakih meithal puakin a thluncih Motor khal nawhkang asi.\nHriamhma tuar pawlhi siizungah phurh cih an siih. himi ruangah dawr pawlkhal kharcih thluh ansiih. Pakistan ramah hin misual leh tapung pawl tampi an um ruangah nuntu khawsak dan ttih a nung zetih thah awknak hi a tam zet.\nTV Reporter That\nTihni sunah Pakistan ramih Geo TV reporter Moosa Khan Khel kum 28 micu Pakistan ih Swat bialah thah asiih a ruangah hin cerek luhnak hmun 32 hmuh asiih a awr khal zaisak asi, Himi ruangah Pakistan ramih Media pawlcu an thin a hengzetih. Taliban pawlih ukmi ram Swat bialih sin thuthnagca suah cu banglo ih pehzawn vivo an tumthu an puang.\nMoosa Khan Khel an thah ih tlunah Waziristan ih Wana khuaih Press Club khal Bomb parh thluh asi. Media pawlcun an rualpi thah asi ruangah rampum ah an lung awilo nak langter an tumih. Pakistan Cozah khalin pawi an tithu simin Moosa Khan Khel, thattu hi hawlsuak dingin thutiam nak anei. Relzo velin Swat bial sungah hin thunei tupawlleh taliban pawlin Muslim dan Sharia Law dan hmangdingin thutiam awknak an neizoih, President Asif Ali- Zardari in nemhnget ciah hrihlo hmansehla Cozah cun an thu thlung cu a feh tlangpi zum asi.\nTui Geo TV Reporter an thah mihi mitampi cun Pakistan leh taliben pawlih rualremnak tuahmi ih thatlo zia langter tu asi tiah an ruat.Himi bakah tihnizan ah khan Senior Journalist dang Imtiaz Alam, khal zamlam in a tlunnak zinah thahdingih bawh asiih Minung pali in thingtan thawn anrak bawhih a Motor an rakvuaksakih a thlalang pawlkhal a kuai thluh ih midang an thlenman ruangah misual pawlhi Bike thawn an tlanhlo sal tiah an simbet. A mahhi South Asia Free Media Association Secretary General, India leh Pakistan rualrem nak duhzettu mi langsar zet asi. Hi TV Reporterv Moosa Khen Khel an thah ruangah tthinak zianghman annei cuanglo thu simin Taliban pawlcu an do vivo dingthu leh thudik an puanzar vivo tumthu khal Media pawlcun asim.\nAyman Nour Thawng In Ihsin An Suah\nEgypt Cozah cun an ramih Opposition Party Ghad Party hruaitu langsarzet Ayman Nour kum 44 micu kum 3 thawng an thlakhnuah tihni sunah an suahsal. Egypt Cozah cun Ayman Nour hi a harhdam nak a thatlo ruangih an suahmi asi thu an sim. Ayman Nour cun Cairo khawpi ih a umnak In ah a kaihhruaimi Ghad party hruaitu a si vivo tumthu asimih.\nKum 2005 ih Egypt ram President hril awknak ah khan a rakcuhve zonan Hosni Mibarak hi a rak nehlo ih Cumi hnu reilo te ah hril awknak ih dan pahbal ah puhin thawng an thlak mi asi. America cun Egypt Cozah in Ayman Nour parih an thiltidan leh an fehpi midan cu a sawisel zetih dandik takih thilti dingah a ngen. Egypt ramah hin kum 1981 ihsin tui President Hosni Mubarak hin ro a rel ringring asi.\nBy- Pu, Khuang Lian Sum\nObama in President Hril Nak Vote A Thla Zo\nUS President Candidate & Tax\nNi Hnih Sungah US President Hril Ding Mi ( Thuro Cazual )


World Refugee Day June 20, 2022 ah, Russian journalist Dmitry Muratov nih, a Nobel laksawng Medal cu, Ukraine raltlan nauhak pawl hrang ah, auction ah a zuar – My News\nWorld Refugee Day June 20, 2022 ah, Russian journalist Dmitry Muratov nih, a Nobel laksawng Medal cu, Ukraine raltlan nauhak pawl hrang ah, auction ah a zuar\nadmin June 20, 2022 Leave a Comment on World Refugee Day June 20, 2022 ah, Russian journalist Dmitry Muratov nih, a Nobel laksawng Medal cu, Ukraine raltlan nauhak pawl hrang ah, auction ah a zuar\nWorld Refugee Day June 20, 2022 ah, 2021 Nobel Peace Prize Medal a ngah tu Russian journalist Dmitry Muratov nih a Noble laksawng Medal cu, Ukraine raltlan pawl bawmnak hrang ah, auction ah a zuar tiah thuthang kan nei. Bawmnak a pek duh mi a san cu, ral ruangah harnnak a tong mi Ukraine nauhak pawl ih an hmailam ruahsannak a thar pek a duh ruang ah a si.\nHimi a zuar mi hi laksawng pek tu Nobel committee nih a lung a kim pi mi a si. Nobel medal hi 175 gram a rit, 23-karat sui a tel ii a man ngainngai hi $10000 a si. Auction tuahnak ding a hmun cu New York City ah a si ii, tuni tlawnngkai ni 1 zinglamah $550,000 in a lei duh tu an um zo. Zaanlam ah cun millions rori tiang hman a pek duhtu ann um thei men tiah ruahsannak a um. A zuar theh in UNICEF hnen ah Ukrainne raltlan nnauhak pawl bawm ding ah a pęk ding a si.\nJames Watson in 1962 ah a ngah mi a Nobel medal cu $4.76 million in 2014 ah a rak zuar ngah dah. 2017 ah Francis Crick nih a Nobel medal cu $2.27 million in a zuar thei. Himi pawl a zuar saktu cu Heritage Auctions tho tho a si.\nJournalist Dmitry Muratov nih ‘’Ka ram(Russia) nih ramdang(Ukraine) cu a do ii a tu cu 15.5 million raltlan sung ah zaatek 40 hi cu a har tuk lo mi an si. 5.3 million hi cu bawmnak pek a tul rori mi an si. Ziang tin nitin an thuruat lo in nung thei a si ding?’’, tiah a sim.\n2021 December ah, Dmitry Muratov cu Philipine journalist Maria Ressa thawn Nobel Peace Prize an rak ngah tlang. An pa 2 ten an mah le an ram cio ah, nunnak himlo dinhmun le mah ram ih acozah tiang nih hnaihnoknak a phunphun karlak ah, zalen zet ih thurel theinak/free speech hrang ah, nasa zet in an rak zuamnak ruang ah Nobel Peace Prize an rak ngah mi a si.\nDmitry Muratov cu Novaya Gazeta thuthang/newspaper suah tu a și. Himi thuthang suahtu hi Kremlin timi Russia Acozah ih a hnatuan mi a soi ngam tu, a ngan ngàm tu, le a phuang ngam tu a si. Ukraine ih ral a cang mi thu pawl cat lo in a rak phuang rero nan, a journalists pawl kum 15 thawngthlak tuar ding in an tthih ruang ah, 2022 March thla ihsin thuthang suah nawn lo in an cawl ta.\nRef : Aljazeera English & The Associated Press, Photo : Perild, ABS-CBN New\nKIA Le PDF Thiamhlei Commando Ralkap 7 Nih SAC Ralkap 18 Nak Tlawm Lo An Thah Hna →\n← World Refugee Day 2022 le Burma ram ih raltlan dihmun


Snak The Ripper feat. Onyx (Fr... -'Vandalize Shit'Ill Bill (of La Coka Nostra & ... -'Paul Baloff'Ill Bill (of La Coka Nostra & ... -'Vio-Lence'Demigodz (Apathy (of Army Of T... -'Raiders Cap' Narrow Results by:CategoryAll CategoriesMusic Videos (1)LetterAll Letters# A B C D E F G H I J K L M N O P Q R S T U V W X Y Z LabelAll LabelsFake Four Records (1)Director< All DirectorsPatrick SelvageVideo QualityWEEKLY COUPONS (details)JOIN EMAIL LIST Get the FREE weekly email updatefrom the most trustedUnderground Hip Hop site!Sort by * Newest VideosArtist: A To ZCommentsViewsTop RatedPage 1 of 1 (1 Item Found)Page: 15:04Sole & The Skyrider Band - 'D.I.Y.'(Music Video)Added: Apr 5, 2012Views: 169Label: Fake Four RecordsSong Producers: Bud Berning & John WagnerVideo Director: Patrick SelvageRating: (3 Stars) (2)Page 1 of 1 (1 Item Found)Page: 1


KHAWPI 4 KOM IN TAMU AH CND TUAH DING – Times Of Chinland\nFebruary 6, 2018 admin1 Chin 0\nSaggaing ramthen ih khawpi pali ih um mi Chin pawl cun tui a ralai ding mi february ni 20 ih tuah ding mi a vei 70nak Chin Phunpi Ni(Chin National day cu Tamu khawpi ih tuah dingin Saggaing Ramthen Cozah cun an tawlrel a si tiah theih a si.Hi khawpi pali pawl cu Kalaymyo,Khampat Myo,tamu Myo le Myothit Myo pawl an si.\nHi Khawpi pali ih um mi Chin mi pawl cu komkhawm awin Tamu Bualrawn pi ah Puai tuah ding a si.Hi puai ah Kalaymyo ihsin Chin Nunphung pawlpi le hotu pawl tla an tel dingih Chin thuammawi zuamawknak le Santhar hla mawi pawl thawn hlunghlai zet ih tuah tum a si.\nHi Tamu ih tuah ding mi a Vei 70nak Chin National Day cu February ni 18 in 20 tiang ni 3 sung tuah tum a si.2017 kum khalah Kalaymyo ih Chin pawlkom cun Taungphila ih No.2 BESH Bualrawn ah hlunghlai zet in an rak tuah a si.Chin ramkulh huap Chin National Day cu Hakha khawpi ah tuah tum a si.


Siizung Hnaṭuantu In Mithi Ruak 100 Hrawng A Pawngsual – Meifar\nEngland, Tunbridge Wells Hospital sungih meisa tuahtu (electrician) in morgues sungih an ret ṭhami mithi ruak 100 hrawng arak pawngsual zo. A pawngsualmi mithi ruak nauhak bik cu kum 9 mi a si ih upabik cu kum 100 mi a si.\nKum 67 mi David Fuller cu nupi neilai a si ih innsang khal anei, cuti cingin mithi ruak arak sualpi ṭheu. An innsang le an vengsung ahcun mitha zet a si. Sinak mizia pahnih nei minung a si, vengsung ahcun miṭha zet a si nan mithi ruak lakah cun thlahrang vek a si. Siizung ih a hnaṭuannak khal a rei tuk zo ruangah an ṭihzah in an upat zetmi a si ih mithi ruak an retnak khan sungah cun a duh tiktik caan ah a lut thei.\nṬhenkhat mithi ruak cu vei tampi arak sualpi man, ṭhenkhat cu an nulepa in an va ṭah ciamco ih an tlung veten arak sualpi. Lusun innsang pawlin mithi ruak umdan a diklo an ti ṭheu ruangah an zingzoi vivo cu pawngsual an si thu an theisuak.\nAn hmuhmi mipa tii DNA fehtlangin an zingzoi ih David Fuller cu an kai, an kaih tik khalah zianghman theilo bangin daiten arak um. An innsung lam an va zohdik ih mithi ruak a pawngsualmi pawl ih hmin le thuhla cipciar cu a cabu te sungah arak ngankhum thluh mi an hmu. A ngankhum mi cu mithi ruak 80 a si nan cu aiin a tam ding ti an zum.\nKum 30 sungah vei tampi thilsual a tuah ding ti an zum ruangah a sulhnu pawl an zingzoi rero lai. Mithi ruak a pawngsual lawng siloin kum 30 liamzo ah nunau pahnih arak that zo ti khal DNA fehtlang in an theisuak. 1987 kum ah fala Wendy Knell le Caroline Pierce cu arak that ih a sualpi, an thih hnuah a pawngsual ih a zawnsan si ding ti an zum.\nWendy Knell le Caroline Pierce thattu cu palik pawlin kum 30 lenglo an rak hawl rero nan an hmu thei lo, asinan mithi ruak pawngsualtu an kaih hnu ihsin ziangkim an pehtlaih aw thluh ti an theisuak ih a phuntawk hremnak pe dingin an tawlrel rero lai.\nA pawngsualmi mithi ruak pakhat ih nu in “Nunau pawngsualmi pawlin au-aw an nei thluh, ka fanu khalin au-aw anei ve. Ka fanu hrangah ka ausuak ding” a ti. Arak thatmi Wendy Knell le Caroline Pierce tei innsang pawl khal palik le ṭuanvo neitu pawlin tualthattu cu an hawl hmu thei lo nan beidong loin kum 30 lenglo an rak zingzoi rero. An innsang pawlin “Tualthattu an kai ngah zo ti in sim thei cu kan lau tuk. Himi ni a thleng ding ti cu kan rak ruat thei nawn lo” an ti.\nA Fanu Ih Tlangval A That, Mi Ṭhenkhat In A Mawh Lo, Pacangṭha Sawn A Si An Ti